**הסכם**

**שנערך ונחתם ביום \_\_\_\_\_\_\_\_ ב\_\_\_\_\_\_\_\_\_\_-**

בין :

(להלן :״**המשקיע**״)

לבין : 1.  **(להלן :"החברה")**

2.

(להלן :״**בעל המניות**״ או ״**הערב**״).

**הואיל** והחברה היא חברה פרטית הרשומה כדין בישראל שהתאגדה ביום 05.04.2020.

**והואיל** והחברה מעוניינת להקים פעילות עסקית של יצור אבני חן ויהלומי מעבדה ומעוניינת במשקיע כשותף פעיל בפעילות

**והואיל** וביום 13/04/2021 רכשה חברת ............ מכונה מסוג .................... (להלן :״**המכונה**״), לצורך יצור יהלומי מעבדה.

**והואיל** והחברה מתחייבת עם הגעת המכונה לארץ להציג אישור רו"ח על רישום המכונה בספרי החברה.

**והואיל** והחברה שילמה מקדמה בסך של 216,000 USD (מאתיים ושש עשר אלף דולר ארה״ב ) לשם רכישת המכונה.

**והואיל** והמכונה עתידה להגיע ארצה בין החודשים אוגוסט לספטמבר 2021 .

**והואיל** ולצורך מימון רכישת המכונה, פנתה החברה למשקיע לשם קבלת הלוואה בסך של 500,000 ש״ח (חמש מאות אלף ₪). (להלן :״**ההלוואה**״)

**והואיל** ומוסכם בין הצדדים כי תנאי יסודי להעברת ההלוואה הינה התחייבות של בעל המניות להזרמת הון בסך של 1,500,000 ש״ח (מיליון וחצי שקלים״) כהלוואת בעלים עד ליום 31.12.2021.

**והואיל** והצדדים מעוניינים להסדיר ביניהם את תנאי ההלוואה והחזרתה ו/או הפיכת ההלוואה להשקעה בהתאם לשיקול דעת המשקיע.

**לפיכך הוסכם והותנה בין הצדדים כדלקמן:**

**מבוא נספחים וכותרות**

1. המבוא להסכם זה ונספחיו מהווים חלק בלתי נפרד הימנו. כותרות הסעיפים בהסכם זה ניתנו לשם הנוחות בלבד ואין ליתן להם משמעות פרשנית ו/או אחרת כלשהי.

**הלוואה**

1. תוך 3 ימי עסקים, מחתימת הסכם זה, יעביר המשקיע לחברה סך של 500,000 ש״ח (חמש מאות אלף שקלים).
2. ההלוואה תינתן כנגד ערבות אישית בנוסח המצורף כנספח א׳ להסכם זה, בערבות של \_\_\_\_\_\_\_\_\_\_\_1וכנגד שיעבוד זכויותיה של החברה במכונה בחלק היחסי עד לכיסוי קרן ההלוואה .
3. פירעון ההלוואה יהיה עד ולא יאוחר מיום 31.12.2021 שהיא צמודה למדד בלבד. הלוואה תושב ב-2 תשלומים שווים : האחד ליום 01.01.2022 והשני ליום 01.02.2022.

**המרת ההלוואה להשקעה**

1. ככל שהמשקיע יחליט להשקיע בחברה, ההלוואה תהפוך להלוואת בעלים.
2. הודעה על כך תימסר לחברה עד ליום 30.12.2021 ואולם יחד עם זאת, למשקיע האפשרות להאריך את מועד החלטתו בעניין עד ליום 01.02.2022.

הודיע המשקיע כי בכוונתו להמשיך ולבחון את החלטתו, יודיע על כך לחברה ופירעון ההלוואה ידחה בהתאם.

המועדים המפורטים בסעיף 6 לעיל הינם בהנחה כי המכונה תגיע לארץ במועדה.

1. כנגד ההשקעה על פי הסכם זה, תקצה החברה למשקיע 20% ממניות החברה ו- 20% מכל זכויות חוזיות או עסקיות של החברה בארץ ובחו״ל, בהתאם לגובה ההחזקות של המשקיע.

**מעורבות בפעילות החברה**

**הלוואה**

1. מיום מתן ההלוואה, יהיה המשקיע מעורב בניהול בחברה, לרבות אך לא רק : הכרות עם אנשי המקצוע, השותפים, ליווי התקנת והפעלת המכונה, קיום דיוני סטטוסים.

**השקעה**

1. במידה ויחליט המשקיע להיכנס כשותף בחברה, יתווספו זכויות חתימה בחשבונה של החברה בבנק בו מתנהל חשבונה, כאשר חתימתו של המשקיע תצורף כחובה לצורך יצירת חיובים עבור החברה, אלא אם יוחלט אחרת בהסכמה על ידי המשקיע.
2. המשקיע ימונה לדירקטור בחברה.
3. המשקיע יהיה שותף לניהול פעילות היצור .
4. המשקיע יהיה מעורב בניהול שוטף של החברה ובקבלת החלטות מהותיות. בעניין זה החלטות מהותית, הינן בין היתר:

החלטה על כל הוצאה מעל 20,000 ש״ח.

קבלת אשראי לחברה

החלטה על מינוי בעל תפקיד בחברה.

החלטה על קבלת עובדים ו/או סיום עבודתם.

החלטה על כניסת משקיע.

החלטה על דילול והקצאת מניות.

חלוקת דיבידנדים.

החזרי השקעה / הלוואת הבעלים.

1. המשקיע יהיה מעורב ויוביל את הקמת אתר האיקומרס של החברה ואת ניהול הפעילות השוטפת באתר.
2. היה ויוחלט על ידי הצדדים, לרכוש מכונה נוספת (מכונה מספר 2) בידי המשקיע האפשרות להשקיע את ערכו היחסי במכונה (20% אחוזים) או לחלופין, מניותיו בחברה ידוללו בשיעור של 15%.
3. היה ויוחלט על ידי הצדדים, לרכוש מכונה נוספת (מכונה מספר 3) בידי המשקיע האפשרות להשקיע את הערך היחסי שלו במכונה או לחלופין, מניותיו בחברה ידוללו בשיעור של 18 % נוספים.

סה״כ דילול מול הון חיצוני לרכישת שתי מכונות נוספות יעמוד על 33%.

1. מוסכם על הצדדים, כי אין מניעה כי המשקיע, יביא משקיעים נוספים מטעמו אך בתנאי שיאושרו על ידי החברה.
2. משיכת רווחים תעשה בהחלטת דירקטוריון החברה וע״פ המפורט בהסכם המייסדים.
3. המקרה של מימוש אופציית ההשקעה הצדדים יחתמו על הסכם מייסדים המעגן את כלל ההסכמות המסחריות בניהם.

**הצהרות והתחייבויות החברה ובעלי המניות:**

1. החברה, והערב, בעל המניות מצהירים, מאשרים ומתחייבים בזאת, ביחד ולחוד, כדלקמן:
   1. החברה הינה חברה פרטית מוגבלת במניותיה, נרשמה כדין בישראל, ביום 05.02.2020 ומספרה אצל רשם החברות: 516182813.

תעודת ההתאגדות מצורפת ומסומנת "**א**". תקנון החברה מצ"ב ומסומן " **ב**".

* 1. בעל מניותיה והדירקטור של החברה הוא \_\_\_\_\_\_\_\_\_\_.

דו״ח רשם החברות מצורף ומסומן **״ג״.**

* 1. החברה לא קיבלה כל החלטות מיוחדות, מיום היווסדה ועד ליום חתימת הסכם זה, למעט אישור בעלי המניות על הקצאת מניות בהסכם זה. אין כל מניעה או הגבלה על החברה ו/או על בעלת המניות, להתקשר בהסכם זה ו/או לקיים הוראה מהוראותיו,וביצוע הסכם זה לא יהווה הפרה של התחייבות חוקית או חוזית של החברה ו/או בעלי המניות כלפי צד ג' כלשהו. מוסדות החברה קיבלו את כל ההחלטות הדרושות להתקשר בהסכם זה. בעלי המניות מוסמכים לחתום על הסכם זה בשם החברה ועל כל מסמך אחר מטעם ובשם החברה.
  2. הון המניות הרשום של החברה מורכב מ – 1,000 מניות רגילות בנות 1 ש״ח ערך נקוב.
  3. מניות החברה מקנות לבעלי החברה זכויות הצבעה באסיפות הכלליות של החברה, זכות למנות את דירקטוריון החברה, הזכות לדיבידנדים, הזכות להשתתף בחלוקת מניות הטבה, הזכות להשתתף בחלוקת יתרת רכושה של החברה בזמן פירוק.
  4. ערב חתימת הסכם זה, הערב מחזיק בכל הון המניות המונפק והנפרע של החברה. כל הון המניות הרשום והמונפק של החברה משוחרר מכל חוב, עיקול, שעבוד וזכות כלשהי לטובת צד שלישי. החברה ו/או בעל המניות לא הקצו ולא התחייבו להקצות לאדם כלשהו מניות או אופציות. אין כל הגבלה, איסור ו/או מניעה בין בדין ובין בהסכם על הקצאת והעברת המניות למשקיע על פי הסכם זה.
  5. לחברה אין כל חוב ו/או התחייבות כלפי בעל מניותיה ו/או נושאי משרה ו/או עובדיה ו/או כל גורם אחר.
  6. החברה לא ערבה ו/או התחייבה לערוב עבור אחרים כלשהם, לא נתנה עבור אחרים שעבודים או בטחונות להבטחת חובות והתחייבויות שאינם שלה, ואין לה כל הסכמים משמעותיים עם כל אדם ו/או גוף, שהם בתוקף ביום חתימת הסכם זה. ֿ
  7. במועד חתימת ההסכם, החברה אינה מעסיקה עובדים.
  8. חברה מצהירה כי בכוונתה להתקשר עם פרופסור \_\_\_\_\_\_\_\_\_\_\_\_\_\_\_\_. לשם פיתוח נוסחת הפקת יהלומי המעבדה.

הסכם ההתקשרות לכשייחתם יעשה באישור המשקיע.

* 1. אין הליכים משפטיים או מעין משפטים אזרחיים או פליליים שהחברה ו/או בעלי המניות צד להם, לא הוטל עיקול על החברה ו/או נכסיה ולא ידוע לחברה או לבעל המניות על כוונה או התראה בדבר פתיחת הליכים ו/או הטלת עיקול כאמור. אין כל צו לפירוק החברה ו/או לכינוס נכסיה, ולא ידוע להם על כל חשש לפירוק החברה ו/או לכינוס נכסיה, ולא נתקבלה כל הודעה או התראה על כוונה לדרוש את פירוקה של החברה ו/או את כינוס נכסיה.
  2. כל מס, היטל, אגרה או תשלום חובה שנדרשו, שולמו על-ידי החברה כדין, ואין כל דרישה ולא ידוע להם על כל דרישה לתשלום כנ"ל, למעט תשלומים שוטפים ואשר ישולמו במלואם במועדם.
  3. לחברה התחייבות, התקשרות וחוזים כמפורט להלן :

הסכם שכירות עסקית בלתי מוגנת מיום 24.05.2021 שהעתקו מצורף כנספח **"ד"**.

* 1. החברה ובעל המניות מסרו למשקיע את כל המידע, המסמכים והנתונים הרלוונטיים לביצוע העסקה נשוא הסכם זה, ויודיעו למשקיע על כל שינוי משמעותי שיחול בהצהרותיהם ובמצגיהם המפורטים לעיל.

**התחייבות הצדדים**

1. הצדדים מתחייבים לפעול בחברה בנאמנות ולעשות כמיטב יכולתם לקדם את ענייני החברה ומטרותיה, לפתחה ולהביאה לשגשוג. הצדדים מתחייבים לפעול ביושר ובנאמנות האחד כלפי השני ולא לעשות כל פעולה שתפגע באינטרסים של החברה.
2. כל אחד מהצדדים מתחייב לחתום על כל מסמך שיידרש לצורך הוצאתה לפועל של עסקה זו וכן לחתום ולהמציא כל פרוטוקול ו/או החלטה של איזה מהצדדים אשר ידרשו לצורך כך.

**סודיות**

1. כל עוד מחזיק צד להסכם זה במניות החברה ולמשך תקופה נוספת של שנתיים (2) מהמועד בו חדל להחזיק במניות החברה, מתחייב כל צד ו/או מי מטעמו לשמור בסודיות מוחלטת על כל הסודות המקצועיים והמסחריים של החברה הקיימים ואו שיהיו קיימים בעתיד, ככל שמידע כאמור ידוע לו ואינו נחלת הכלל, וכל דבר אחר הנוגע לעסקי החברה

**יישוב סכסוכים**

1. כל סכסוך או חילוקי דעות בין הצדדים בקשר עם חוזה זה, ביצועו, פירושו, תחולתו או תוקפו, ימסרו להכרעה במוסד הישראלי לבוררות עסקית שתתנהל על פי כלליו, בכפוף לזכות הצדדים לערער בזכות על פסקו, לערכאה שיפוטית מוסמכת.

**שונות**

1. הסכם זה משקף במלואו את מכלול הזכויות והחובות של הצדדים וכל הסכם ו/או תנאי בכתב ו/או בעל פה שקדמו לחתימת חוזה זה, בטלים וחסרים כל תוקף או מעמד ביחס לחוזה זה. כל שינוי או תיקון להסכם זה לא יהיו ברי תוקף אלא אם נעשו בכתב ונחתמו על ידי הצדדים.

**ולראייה באו על החתום**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**המשקיע החברה**

**\_\_\_\_\_\_\_\_\_\_\_\_\_**

**בעל המניות**

**כתב ערבות אישית בלתי מוגנת ובלתי חוזרת**

אנו הח"מ **\_\_\_\_\_\_\_\_\_\_\_\_ ת.ז \_\_\_\_\_\_\_\_\_\_\_** מרחוב \_\_\_\_\_\_\_\_\_\_\_\_\_\_ אחראי וערב בזאת באופן אישי, באופן בלתי חוזר, כלפי \_\_\_\_\_\_\_\_\_\_\_\_ ת.ז **\_\_\_\_\_\_\_\_\_** (להלן: ״**בעל הערבות**״), לכל אחת ואחת מהתחייבויותיה של **חברת \_\_\_\_\_\_\_\_\_\_\_\_\_\_\_\_\_\_\_\_ בע״מ ח.פ \_\_\_\_\_\_\_\_** מרחוב \_\_\_\_\_\_\_\_\_\_\_ (להלן :״**החייבת**״) על פי הסכם המצ״ב להחזר הלוואה בסך של 500,000 ש״ח שהיא צמוד למדד, שנכרת בין בעל הערבות לבין החייבת ביום \_\_\_\_\_\_\_\_ (להלן: "**״ההסכם**") ומתחייב לשלם לבעל הערבות כל סכום אותו יהיה החייב חייב לבעל הערבות על פי ההסכם ו/או לשפות את בעל הערבות עקב הפרת ההסכם ו/או בגין נזקים שיגרמו לו עקב אופן ביצועו על ידי החייבת, מיד עם דרישתו הראשונה של בעל הערבות בכתב.

הנני מוותר בזאת על דרישה מוקדמת כמשמעותה בסעיף 8 לחוק הערבות, תשכ"ז - 1967 וכן על כל טענה בדבר היותי ערב יחיד ו/או מוגן. ידוע לי כי בהתבסס על הצהרתי זו, הסכים בעל הערבות למתן ההלוואה לחייבת כמפורט בהסכם.

ערבותי זו תישאר במלוא תוקפה ולא תיפגע למרות ארכה, דחייה, שינוי או הקלה אחרת שבעל הערבות ייתן לחייבת, אם ימצא לנכון, בביצוע התחייבויותיו על פי ההסכם.

ערבותי זו אינה ניתנת לביטול.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

תאריך חתימה

אישור

אני הח״מ................, עו״ד מ.ר........... מרחוב ................מאשר כי ביום ......... התייצב בפני מר \_\_\_\_\_\_\_\_\_ אשר זיהיותיו ע״פ ת.ז \_\_\_\_\_\_\_\_\_\_ ולאחר שהסברתי לו את תנאי הערבות ומהותה חתם בפני על כתב ערבות זה.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

תאריך חתימה