**הסכם התקשורת**

**שם לקוח: חברת אומומואה בע"מ ח.פ.** **3.14159265358 תאריך: \_\_\_\_כתובת: החלל החיצון שביט אומומואה, ד.נ. 123.**

**פרטי איש קשר מורשה מטעם הלקוח: כוכב שביט**

**שם: \_\_\_\_\_\_\_\_\_\_** **טלפון: \_\_\_\_\_\_\_\_\_\_\_\_\_\_\_ דוא"ל: \_\_\_\_\_\_\_\_\_\_\_\_\_\_\_**

**שם: \_\_\_\_\_\_\_\_\_\_** **טלפון: \_\_\_\_\_\_\_\_\_\_\_\_\_\_\_ דוא"ל: \_\_\_\_\_\_\_\_\_\_\_\_\_\_\_**

**שם: \_\_\_\_\_\_\_\_\_\_** **טלפון: \_\_\_\_\_\_\_\_\_\_\_\_\_\_\_ דוא"ל: \_\_\_\_\_\_\_\_\_\_\_\_\_\_\_**

**מהות העניין: קניין רוחני ובפרט זכויות יוצרים באתר שביט סיגרים.**

הסכם זה הינו הסכם מסגרת בין גלסברג, אפלבאום ושות', ח.פ. 514668615 (להלן: "המשרד") ובין הלקוח, ותנאיו יחולו על כל התקשרות עתידית בין הצדדים. הסכם זה יבוטל באמצעות הודעה מטעם אחד מן הצדדים. שכר הטרחה ישולם כפי שיקבע בין הצדדים לעניין מסוים. ככל שלא יקבע שכר טרחה כאמור, יחושב שכר הטרחה על פי התעריף המקובל במשרד במועד ביצוע המשימה נשוא התשלום, וזאת בהתאם למחירון המשרד.

**שכר הטרחה המוסכם:**

* מכתב התראה – 7,000 ₪ בתוספת מע"מ כדין;
* צו מניעה + הכנת כתב תביעה – 40,000 ₪, בתוספת מע"מ;
* הגשת תצהירים וניהול חקירות – 15,000 ₪ בתוספת מע"מ;
* סיכומים – 15,000 ₪ בתוספת מע"מ.

**תנאי התשלום והערות:**

**תנאי התשלום והערות:**

1. שכר הטרחה אינו כולל: אגרות והוצאות. ככל שכ"ט שייפסק על ידי ביהמ"ש יהיה גבוה משכ"ט ששולם למשרד, המשרד יהיה זכאי להפרש שבין שכ"ט שנפסק לבין שכ"ט ששולם בפועל;
2. שכר הטרחה אינו כולל טיפול בהוצאה לפועל ואינו כולל עררים או ערעורים לביהמ"ש העליון, לבית הדין הארצי לעבודה או לכל ערכאה אחרת;
3. המשרד ינפיק ללקוח חשבונות מפעם לפעם בגין שכר הטרחה והוצאות. שכר טרחה ישולם תוך 30 יום ממועד הנפקת החשבון. הוצאות ישולמו תוך 7 ימים מדרישה, למעט אם הוסכם אחרת.
4. בהעדר הסכם אחר, שכר הטרחה ישולם בתוך 30 יום ממועד שבו המשרד מקבל הוראה לפעול בעניין כלשהו. אגרות והוצאות אחרות ישולמו מיד עם דרישה. המשרד רשאי לעכב תחילת עבודה עד ביצוע תשלום בפועל.
5. באם המשרד יתבקש לבצע פעולות נוספות, לרבות ייעוץ, מעבר לאלו שהוסכם עליהן מפורשות לעיל, ובהעדר הסכמה אחרת, ייגבה שכר טרחה בהתאם לתעריפון המשרד הנהוג באותו מועד, אשר ייגבה על בסיס חודשי. תעריפון המשרד הנוכחי הועבר ללקוח.
6. שכר הטרחה ישולם במלואו אף במקרה בו יבקש הלקוח את הפסקת הטיפול בעניינו טרם סיום העניין שבטיפול.
7. שכר טרחה שלא ישולם במועד יישא הפרשי הצמדה למדד וכן ריבית מצטברת וצמודה בשיעור של ריבית דיביטורית של בנק לאומי לישראל ללקוחות פרטיים.
8. המשרד יהיה זכאי לקזז מכספי לקוח המופקדים אצלו בנאמנות או בכל דרך אחרת כל חוב עבור שכ"ט או הוצאות.
9. לא שולמה על ידי הלקוח יתרת שכר הטרחה במועד, או לא שולם השכר עבור ישיבת ביהמ"ש במועד, המשרד יהיה רשאי להתפטר מהייצוג, ושכר הטרחה ששולם עד כה לא יוחזר, זאת מבלי לגרוע מזכותו של המשרד לתבוע את יתרת שכר הטרחה, לרבות שכ"ט המבוסס על תוצאות ההליך.
10. שכר הטרחה ישולם במלואו גם במקרה של פשרה.
11. הלקוח מאשר למשרד להציג את שמו וסימנו של הלקוח במסגרת אתר האינטרנט של המשרד או בכל מסגרת דומה אחרת.
12. המשרד רשאי לשלוח ללקוח ולאיש הקשר דברי פרסומת, לרבות ניוזלטר והודעות כלליות, באמצעות הדוא"ל. מובהר כי לנמען תהיה שמורה הזכות לבקש את הסרתו מכל רשימת תפוצה בכל עת.
13. איש הקשר המוסמך של החברה מוסמך מטעמה לתת כל הוראה למשרד. ככל שהלקוח מעוניין להחליף איש קשר או להוסיף איש קשר נוסף, הלקוח יעביר הוראה מתאימה. במידה והלקוח הינו תאגיד, הלקוח יעביר את ההוראה באמצעות איש הקשר המוסמך או על ידי מורשה חתימה של התאגיד.
14. בכל מקרה של מחלוקת בין הצדדים בנוגע להסכם זה יובא העניין להחלטת בורר יחיד שימונה ע"י יו"ר לשכת עורכי הדין במחוז ת"א. חתימת הצדדים על הסכם זה כמוה כחתימה על הסכם בוררות.
15. במקרה של מחלוקת אשר לא תידון בפני בורר כאמור לעיל, תוקנה סמכות בלעדית לדון בעניין לבית המשפט הרלוונטי במחוז תל אביב.

**אני מצהיר בזאת כי אני מורשה חתימה מטעם הלקוח ויש בחתימתי כדי לחייבו, על פי כל דין. אני ערב לחיוביו של הלקוח, ומאשר זאת בחתימתי.**

|  |  |  |  |
| --- | --- | --- | --- |
| **\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_** |
| **שם** | **תפקיד** | **ת.ז.** | **חתימה** |
|  |  |  |  |