**כתב התחייבות לשמירת סודיות טרם מצגת**

**אני הח"מ, \_\_\_\_\_\_\_\_\_\_, נושא ת.ז. מספר \_\_\_\_\_\_\_\_\_\_ , מרח' \_\_\_\_\_\_\_\_\_\_\_\_\_\_\_, מתחייב ומצהיר בזאת כלפי \_\_\_\_\_\_\_ (להלן: "המציג") כדלקמן:**

1.המציג עומד לערוך בפניי מצגת (להלן: "המצגת") אשר במסגרתה יציג לי תכנית עסקית הקשורה לתחום : \_\_\_\_\_\_\_\_\_\_\_\_\_ (להלן: "הרעיון").

2.הצגת הרעיון נועדה אך ורק לאפשר לי לשקול האם להתקשר עם המציג בקשרים עסקיים בנוגע לפיתוח הרעיון ו/או שיווק ויישומיו וכי לא אעשה במידע שיועבר לי כל שימוש, אלא לצורך הערכה לגבי כדאיות ואפשרות התקשרותי עם המציג כאמור.

3.לשמור בסודיות, לא לגלות, לא להעביר ולא למסור בכל דרך שהיא ובשום זמן שהוא, לרבות בטרם קשריי העסקיים עם המציג, במשך תקופת קשריי העסקיים עם המציג והן לאחר מכן ולרבות במידה ולא אתקשר כלל בקשרים כלשהם עם המציג, כל מידע הקשור לרעיון וכן כל מידע הקשור במציג ו/או בחברה שהוקמה או תוקם על ידי המציג, לשירותיה, ללקוחותיה, לתוכניותיה, לסודותיה המקצועיים, העסקיים והמסחריים או לעסקיה, אשר הגיע או יגיע לידיעתי ו/או לידיעת שלוחיי בכל דרך שהיא ובלבד שמידע זה אינו נחלת הכלל, אלא שאם הפך המידע לנחלת הכלל עקב הפרת התחייבות כלשהי שלי ו/או מי מטעמי ו/או שלוחיי ו/או מי מעובדיי, יישאר אף אז המידע בבחינת מידע חסוי ולמעט מידע שהיה ברשותי בטרם חתימת כתב זה. המידע האמור יכול שיהיה, מבלי לגרוע מכלליות האמור לעיל, מידע בעל פה או מידע בכתב, לרבות בצורת דו"חות, רשימות, מסמכים, מפות, תיאור הליכי שיווק, הפצה, פיתוח ו/או אחרים ו/או בכל צורה אחרת (להלן :"המידע החסוי").

4.לא להעתיק ו/או להרשות לצד שלישי כלשהו ו/או לגרום לצד שלישי כלשהו לבצע במידע החסוי שכפול, העתקה, צילום, תדפיס וכל צורת העתקה אחרת ולהחזיר כל מסמך ו/או חומר אחר שיועבר אלי מהמציג.

5.לשמור בהקפדה את המידע החסוי ולנקוט בכל אמצעי הזהירות הנדרשים לשם מניעת אובדנו ו/או הגעתו לידי צד שלישי כלשהו.

6.לא לפרסם ולא לעשות כל שימוש בכל צורה שהיא בין בעצמי ובין באמצעות אחרים במידע החסוי שיועבר אלי ו/או שיוצג בפני /ואו שייודע לי במהלך המצגת.

7.ידוע לי שאצטרך לפצות את המציג בגין כל הנזקים שיגרמו לו בגין הפרת התחייבויותיי לפי כתב התחייבות זה.

8.תוקפו של כתב התחייבות זה הינו לכל תקופת היות המידע חסוי וסודי ובטרם הפך לנחלת הכלל.

9.התחייבויותיי לפי כתב התחייבות זה הינן בלתי חוזרות.

**בחתימתי שלהלן הנני מאשר כי קראתי והבנתי את כל האמור בכתב התחייבות זה.**

**תאריך: \_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_**