**הסכם השקעה**

**שנערך ונחתם ברמת גן ביום \_\_ בחודש \_\_\_\_\_\_ בשנת \_\_\_\_\_\_\_**

- בין -

**\_\_\_\_\_\_\_\_\_\_\_\_\_\_\_\_\_בע"מ ח.פ. \_\_\_\_\_\_\_\_\_\_\_\_**

כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(להלן: "החברה")** מצד אחד

- לבין -

**\_\_\_\_\_\_\_\_\_\_\_\_\_\_\_\_\_\_\_\_\_ת.ז. \_\_\_\_\_\_\_\_\_\_\_**

כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **(להלן: "הבעלים")** מצד שני

- לבין -

**\_\_\_\_\_\_\_\_\_\_\_\_\_\_\_\_\_\_\_\_\_ת.ז. \_\_\_\_\_\_\_\_\_\_\_**

כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **(להלן: "המשקיע")** מצד שלישי

**הואיל** ולחברה הון מניות רשום של \_\_\_\_\_\_\_\_\_\_\_ מניות רגילות בנות \_\_ ₪ כל אחת – להלן: **הון המניות הרשום**.;

**והואיל** והון המניות המונפק של החברה במועד החתימה על הסכם זה הוא כדלקמן:

\_\_\_\_\_\_\_\_\_\_\_\_\_\_\_\_\_\_\_\_\_, להלן – **הון המניות המונפק;**

**והואיל** ו-XXXXX הינה הדירקטור היחיד בחברה במועד החתימה על הסכם זה, להלן – **הדירקטוריון;**

**הואיל**: והחברה היא חברה בערבון מוגבל שנוסדה בישראל ביום \_\_\_\_\_\_\_\_\_\_\_\_\_\_ שהוקמה לצורך \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**המוצר**").

**והואיל:** והמשקיע מעוניין להשקיע סכום של **\_\_\_\_\_\_\_\_\_\_ ₪** (במילים: **\_\_\_\_\_\_\_\_\_\_\_**) בחברה (להלן – **סכום ההשקעה**) בתמורה להקצאת  **\_\_\_\_\_\_\_\_\_ מניות רגילות** (להלן – **שיעור המניות למשקיע**) מתוך הון המניות הרשום בחברה באופן שיבטא במועד ההקצאה שיעור החזקות של המשקיע של %\_\_\_ מהון המניות המונפק של החברה (להלן – **שיעור ההחזקות של המשקיע**) כנגד תשלום מלוא השקעתו.

**והואיל** ול-XXXXX פטנט רשום על שמה בישראל בקשר עם המוצר ומספרו ברשם הפטנטים הישראלי הוא \_\_\_\_\_\_\_\_\_\_\_\_\_, והוגש שלב PCT בארצות הברית בקשר לפטנט (כל האמור, לרבות הפטנט שירשם במדינות נוספות מכח אמנת ה-PCT שנבחן כעת יכונה "**הפטנט**").

**והואיל**: והחברה מעוניינת לאפשר למשקיע להשקיע את "סכום ההשקעה" בתמורה לקבלת "שיעור המניות למשקיע" והכל בהתאם ובכפוף לתנאי הסכם זה;

**לפיכך הוסכם, הוצהר והותנה בין הצדדים כדלקמן:**

**מבוא ונספחים**

1.1 **המבוא והנספחים** להסכם זה מהווים חלק בלתי נפרד הימנו ומחייבים כיתר תנאיו.

1.2 **כותרות** הסעיפים באות לצורך הנוחיות בלבד ואין לפרש תנאי מתנאי הסכם זה לפיהן.

**הצהרות והתחייבויות החברה ו-XXXXX**

2.1 החברה הינה **חברה פרטית מוגבלת במניות** שהתאגדה כדין בישראל.

2.2 העתקים של **תעודת ההתאגדות ותקנון החברה**, מעודכנים ונכונים ליום חתימת הסכם זה, מצורפים להסכם זה ומסומנים **כנספחים א1 – א2** בהתאמה.

2.3 הון המניות הרשום והמונפק של החברה נכון למועד החתימה על הסכם זה הוא כמפורט בפרק המבוא של הסכם זה.

2.4 מניותיה של החברה שיוקצו למשקיע יוקצו או יונפקו (בהתאם להחלטת החברה) **כשהן נקיות וחופשיות** מכל משכון ו/או שעבוד ו/או עיקול ו/או חוב ו/או התחייבות ו/או זכות כלשהי לטובת צד שלישי.

2.5 **אין כל הגבלה** על פי דין ו/או הסכם ו/או אחרת על העברת המניות למשקיע לפי הסכם זה תמורת השקעתו בחברה, ככל שהדבר תלוי בחברה בהתאם להוראות הסכם זה.

2.6 נכון למועד חתימת הסכם זה **אין החברה צד לכל הליך משפטי**, בין כתובעת ובין כנתבעת או אחרת בבית משפט ו/או בבית דין ו/או בטריבונל משפטי אחר כלשהו ו/או בבוררות.

2.7 לחברה אין כל **התחייבות כלפי בעלי מניות אחרים בחברה ו/או כלפי מנהליה**, בין כבעלי מניות ובין כמנהלים, בין כעובדים ובין בכל דרך אחרת פרט להתחייבותה להחזרת השקעת הכספים לצורך הקמתה של החברה ו/או הלוואות בעלים בסכומים של **\_\_\_\_\_\_\_\_\_\_\_\_\_\_ ₪** (שחלקם טרם נרשמו בספרי החברה כהלוואות בעלים ויירשמו כך בהמשך).

2.8 אין כל **צו לפירוק החברה** ו/או לכינוס נכסיה של החברה.

2.9 **רישיון**: **XXXXX מעניק/ה לחברה ללא תמורה רישיון** אישי, כלל עולמי, בלתי עביר, לעשות שימוש בפטנט של ייצור המוצר, שיווקו, הפצתו, ומכירתו. הסכם זה יהיה ללא הגבלה בזמן ויפקע עם פקיעת הפטנט או ביטול הפטנט או ביטול הסכם זה או סיום הסכם זה או עם מתן צו פירוק (זמני או קבוע) לחברה מינוי מפרק (זמני או קבוע) לחברה או עם מינוי מנהל מיוחד (זמני או קבוע) לחברה או עם מינוי כונס נכסים (זמני או קבוע) לחברה או עם הגעת החברה לחדלות פירעון או אם החברה הפסיקה את פעילותה העסקית למשך יותר מ-30 ימים, המוקדם מבניהם.

# **הצהרות והתחייבויות המשקיע**

3.1 המשקיע מצהיר כי הוא מכיר וכי **בדק ויודע את מצבה של החברה** לרבות אך לא רק, מצבה המשפטי, מרשמי החברה, התחייבויותיה (לרבות הלוואות בעלים ובכלל זה אלו שטרם נרשמו ויירשמו בספרי החברה ככאלה בהמשך), את הפטנט וכל הקשור בו וברישומים שלו, ספרי החברה, התחייבויותיה, זכויותיה ונכסיה וכי מצא את כל אלו מתאים לדרישותיו ומטרותיו.

3.2 המשקיע מצהיר, כי **לא הוצג בפניו מצג ו/או הבטחה לרווחים ו/או להכנסות ו/או להצלחה**, והוא פוטר את החברה ו/או מנהליה ו/או XXXXX, באופן בלתי חוזר, מכל דרישה ו/או כל טענה בקשר למצגים אלה ו/או לאי הצלחתה של החברה.

3.3 המשקיע מצהיר כי **הפעילות העסקית של החברה, הסיכונים והסיכויים של החברה נבדקו על ידו**, הוא חותם על הסכם זה לאחר שהוא מבין את משמעויותיהם ותוצאותיהם, והוא מוותר בזאת באופן בלתי חוזר על כל תביעה ו/או טענה ו/או דרישה כלפי החברה ו/או מנהליה ו/או בעלי מניותיה בקשר עם מניות החברה ו/או הפעילות העסקית ו/או תוצאות הפעילות העסקית. המשקיע מצהיר כי **ביצע בדיקת נאותות** בעצמו ובאמצעות יועציו ומצא את החברה, את הפעילות העסקית האפשרית ואת ההשקעה הולמים את צרכיו. ידוע לצדדים כי השקעה בפרויקטים מסוג זה טומנת בחובה סיכונים כדוגמת אי הצלחה, אובדן הכנסות, אובדן רווחים וכדומה, על כן לא תשמע כל טענה, על ידי מי מהצדדים בדבר טענות אלו ו/או בדבר סיכונים שהחברה נטלה, כל עוד ההחלטות בחברה נתקבלו כדין.

3.5 המשקיע מצהיר כי **אין הוא מנוע מלהיות דירקטור ו/או בעל מניות בחברה** מכח הדין ומכח כל הסכם עם כל צד שלישי, ואין בהסכם זה ו/או בהוצאתו לפועל כדי להפר כל זכות של צד שלישי.

**התמורה, העברת מניות ומדיניות חלוקת הרווחים**

4.1 המשקיע יעביר את סכום ההשקעה לחשבון הבנק של החברה בחלקים ובמועדים הבאים:

4.1.1 סכום של **\_\_\_\_\_\_\_\_\_\_\_\_** ₪ יועבר תוך 7 ימים מועד החתימה על הסכם זה.

4.1.2 סכום של **\_\_\_\_\_\_\_\_\_\_\_\_** ₪ יועבר עד ליום **\_\_\_\_\_\_\_\_\_\_\_**.

4.1.3 סכום של **\_\_\_\_\_\_\_\_\_\_\_\_** ₪ יועבר עד ליום **\_\_\_\_\_\_\_\_\_\_\_**.

4.1.4 סכום של **\_\_\_\_\_\_\_\_\_\_\_\_** ₪ יועבר עד ליום **\_\_\_\_\_\_\_\_\_\_\_**.

4.1.5 סכום של **\_\_\_\_\_\_\_\_\_\_\_\_** ₪ יועבר עד ליום **\_\_\_\_\_\_\_\_\_\_\_**.

4.1.6 סכום של **\_\_\_\_\_\_\_\_\_\_\_\_** ₪ יועבר עד ליום **\_\_\_\_\_\_\_\_\_\_\_**.

4.1.7 סכום של **\_\_\_\_\_\_\_\_\_\_\_\_** ₪ יועבר עד ליום **\_\_\_\_\_\_\_\_\_\_\_**.

4.1.8 סכום של **\_\_\_\_\_\_\_\_\_\_\_\_** ₪ יועבר עד ליום **\_\_\_\_\_\_\_\_\_\_\_**.

4.2 מלוא **"שיעור המניות למשקיע" יועברו** או יוקצו (לפי החלטת החברה) למשקיע במועד החתימה על הסכם זה. אישור מרשם מניות פנימי של החברה יונפק למשקיע, ודיווח מתאים יישלח לרשם החברות.

4.3 מכיוון שהמשקיע מקבל את מלוא שיעור המניות למשקיע במועד החתימה על הסכם זה, מסכימים הצדדים כדלקמן: [לאישור רו"ח]

א. היה ולאחר 24 חודשים המשקיע לא השקיע את מלוא סכום ההשקעה (וזאת מבלי לפגוע בהתחייבויות המשקיע להשקיע את מלוא סכום ההשקעה) – המשקיע יעביר באותו מועד לXXXXX מניות ללא תמורה מתוך מניותיו באופן ששיעור המניות שיוותר למשקיע לאחר העברה זו תפחת באותו היחס שבין השקעתו בפועל אל מול סכום ההשקעה.

לצורך הדוגמה בלבד, היה והמשקיע נדרש להשקיע 3 מיליון ₪ ולהחזיק תמורתן 65% מהמניות המונפקות של החברה (וXXXXX עם יתר ה-35%) – ולאחר 24 חודשים המשקיע השקיע רק 2 מיליון ₪, הרי שהמשקיע יעביר לXXXXX מניות באופן שהמשקיע יוותר לאחר העברה זו עם 43.333% וXXXXX עם 56.667%)

ב. הצדדים כאן מתחייבים לשתף פעולה לצורך ביצוע ההעברות כאמור.

4.4 הצדדים נותנים בזאת **לעו"ד \_\_\_\_\_\_\_\_\_\_\_\_\_** הוראות בלתי חוזרות לפעול בהתאם לאמור בסעיף 4.2 לעיל ולשתף פעולה עמו לצורך מילוי הוראות אלה.

4.5 מוסכם על הצדדים כי סכום ההשקעה של המשקיע בחברה יירשם **כהלוואת בעלים** של המשקיע לחברה.

4.6 **מדיניות חלוקת רווחים / דיבידנדים**: ככל שהדבר אפשרי מבחינת הדין, הצדדים מסכימים כי בכל מועד של הגשת דו"ח שנתי לרשות המיסים יחולקו לבעלי המניות לפחות שליש מהרווחים ובלבד שאין בכך כדי להביא את החברה למשיכת יתר בבנק ו/או לקחת אשראי לצורך כך.

4.7 **זכות סירוב ראשונה**: כל דיספוזיציה של המשקיע במניותיו ו/או כל העברת מניות של המשקיע בתמורה ו/או שלא בתמורה, כפופה לזכות סירוב ראשונה של כל בעלי המניות בחברה, באופן שהמשקיע יפנה לכל בעלי החברה בכתב ויצרף אליו הסכם חתום ומותנה עם צד שלישי על-מנת שיאפשר לבעלי המניות לרכוש את מניות המשקיע באותו המחיר שהוצעו לצד השלישי תוך 30 ימים ממועד קבלת ההודעה בכתב. היה ומי מבעלי המניות הסכים לרכוש את המניות באותו המחיר שמניות המשקיע הוצעו לצד השלישי – יעשה כן באמצעות מסירת הודעה בכתב ומסירת התמורה לנאמנת כהגדרתה בהסכם זה. היה ויותר מבעל מניות אחד ביקש לרכוש את מניות המשקיע המוצעות למכירה – הם ירכשו את המניות בחלקים שווים ביניהם. היה ולא נתקבלו הודעות רכישה עם שיקים שהופקדו אצל הנאמנה כאמור תוך 30 ימים ממועד קבלת ההודעות אצל כל בעלי המניות – יוכל המשקיע למכור את מניותיו לצד השלישי באותו מחיר שנקוב בהצעה תוך 14 ימים ובלבד שהצד השלישי יחתום על הסכם לפיו הוא לוקח על עצמו את כל התחייבויות המשקיע בהסכם זה, והיה והמשקיע לא מכר בפרק זמן זה – המשקיע לא יוכל לבצע כל דיספוזיציה ו/או לא יוכל להעביר את מניותיו בחברה בתמורה ו/או שלא בתמורה אלא אם פעל שוב ומחדש בהתאם לכל הוראות סעיף זה.

4.8 **הצטרפות במכירת מניות (CO-SALE)**: מבלי לגרוע מהוראות הסכם זה, בכל מקרה בו ירצה בעל מניות למכור את מניותיו בחברה לצד שלישי (להלן "**השותף המוכר**" ו"המכירה הנוכחית" בהתאמה), תהייה כל מכירה נוכחית כאמור, מותנית במתן זכות הצטרפות (CO SALE) לבעל המניות האחר ועל מכירת המניות כאמור תחולנה ההוראות הבאות:

א. ביקש השותף המוכר למכור, לכל צד שלישי שהוא, את מניותיו בחברה, כולן או חלקן וכמות המניות המוצעות לצדדים השלישיים, בפעם אחת או במספר פעמים, במכירה אחת או במספר מכירות, מהווה למעלה מארבעים ותשעה אחוזים (49%) מהון המניות המונפק של החברה, ימסור השותף המוכר לבעל המניות האחר הודעה בכתב המפרטת את כמות המניות אותה הוא מתכוון למכור (להלן: "**המניות הנמכרות**"), את זהות רוכש המניות (להלן: "**הרוכש**") ואת תנאי המכר המוצעים על-ידיו (להלן בסעיף זה: "**הודעת בעל המניות המוכר**").

ב. לפני שיהיה השותף המוכר זכאי לבצע את המכירה של המניות הנמכרות, כולה או בחלקה, יהא השותף האחר זכאי להשתתף במכירה של מניותיו באותם תנאים ובאותו יחס שבין המניות הנרכשות על ידי הצדדים השלישיים לבין מספר המניות המונפק של השותף המוכר.

ג. הודעה בדבר רצונו של השותף האחר להשתתף במכירה הנוכחית, תימסר לשותף המוכר בתוך 15 יום מיום קבלת הודעת השותף המוכר. מסר השותף האחר לשותף המוכר הודעה בדבר רצונו להצטרף למכירה, יגרום השותף המוכר להכללת מניותיו של השותף האחר, כולם או חלקן במכירה, כמפורט לעיל. לא הצליח השותף המוכר לגרום להכללת השותף האחר המבקש להצטרף במכירה הנוכחית, לא יהיה השותף המוכר רשאי למכור את המניות הנמכרות.

# **מיסים והוצאות**

5.1 הצדדים מצהירים ומסכימים בזאת כי **מס** ההכנסה ו/או כל מס רווח הון ו/או כל מס ו/או היטל אחר שיחול, אם יחול, על העברת המניות האמורה, יחול על כל אחד מהצדדים עפ"י דין.

# **כללי**

6.1 **כל שינוי של הסכם זה** או פגיעה בזכות של מי מהצדדים בהסכם זה יהיה חסר תוקף אלא אם XXXXX וגל אישרו זאת בכתב ובחתימתם.

6.2 **הסכם זה מבטל** כל הסכמים, מצגים, התחייבויות והבנות קודמים שנעשו בין הצדדים בכל הנוגע לעניינים המנויים בו, בין בעל פה ובין בכתב, והוא בא במקום כל הסכמים, מצגים, התחייבויות והבנות אלה.

6.3 **הודעה שתישלח** למי מהצדדים על ידי צד אחר להסכם זה תיחשב שהגיעה ליעדה רק לאחר שנתקבל אישור מסירה בגינה.

6.4 כל **הליך משפטי** בקשר להסכם זה ו/או הוצאתו לפועל יידון רק לפי הדין הישראלי ורק בבית המשפט המוסמך במחוז תל אביב.

6.5 הצדדים מסכימים באופן בלתי חוזר כי החברה רשאית **לתקן את תקנון החברה** על-מנת להכניס את הוראות הסכם זה, כולם או מקצתן, בפעם אחת או בכמה פעמים, לתקנון החברה. מוסכם כי כל שינוי בתקנון החברה שיש בו כדי לפגוע בזכויותיהם של מי מהצדדים כאן יוכל להתבצע רק באישור של כל הצדדים כאן.

6.8 לא יהיו **יחסי עובד מעביד** בין הצדדים ו/או בין המשקיע לחברה.

6.9 **סודיות**: הצדדים ומי מטעמם לא יחשפו לכל צד שלישי וישמרו בסוד את כל הקניין הרוחני והסודות המסחריים של החברה (סוד מסחרי משמעו, בין היתר, מידע מכל סוג שאינו נחלת הרבים אשר סודיותו מקנה לחברה יתרון עסקי).

6.10 **מסמכים נלווים**: הצדדים יחתמו על כל מסמך שטיבו קיום הסכם זה או הוצאתו אל הפועל ו/או מתן אישורים ו/או קשור עם פעילויות החברה, למעט מסמך היוצר התחייבויות נוספות על מי מהצדדים שאינן קבועות כאן.

6.11 **מיצוי ההסכם**: הסכם זה קובע את זכויות הצדדים על כן לא יהיו זכויות נוספות למי מהצדדים. הסכם זה ממצה וגובר על כל הסכם ו/או סיכום קודם וכל שינוי של הסכם זה יעשה בהסכמת כל הצדדים ובכתב בלבד.

6.12 **שקיפות**: כל צד יוכל לעיין ולצלם לפי בקשתו בכל עת - בכל מסמך של החברה לרבות בכל ספרי הנהלת החשבונות של החברה.

6.13 **מנכ"ל החברה**: XXXXX י/תהיה מנכ"ל החברה, ובנוסף מוסכם שXXXXX י/תהיה בעל/ת הסמכות לקבלת החלטות מקצועיות לגבי מוצרים קיימים ומוצרים שייפתחו בעתיד בחברה.

6.14 **זכויות חתימה**: XXXXX תוכל לחייב את החברה לבדה ובלבד שכל חיוב לא יעלה על \_\_\_\_\_\_\_\_\_\_\_\_₪. מעבר לסכום זה חיוב החברה יהיה רק באישור וחתימה של XXXXX וגד. הצדדים יערכו פרוטוקול מורשי חתימה מתאים בחברה.

6.15 **דירקטוריון**: המשקיע יהיה דירקטור בחברה ועם כניסתו דירקטוריון החברה ימנה \_\_\_\_\_\_\_\_\_\_\_\_\_ דירקטורים. XXXXX תהיה משקיפה בדירקטוריון ויהיו לו את מלוא הסמכויות והזכויות של דירקטור למעט זכות הצבעה. מוסכם כי כל מי שמחזיק \_\_\_ ממניות החברה יוכל למנות דירקטור ותקנון החברה יתשנה בהתאם.

6.17 **טבלת יעדים ראשונה**: הצדדים מצרפים להסכם זה כנספח א' טבלת מטרות ויעדים ראשונים של השימוש בכספי ההשקעה בכל תקופה על ציר הזמן, על-מנת שטבלה זו תשמש עבורם כנקודת מוצא.

**ולראיה באו הצדדים על החתום במקום ובמועד הנקובים לעיל:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

**החברה: \_\_\_\_\_\_\_\_\_\_\_\_\_ בע"מ**  **המשקיע – \_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_

**הבעלים: XXXXX**