**הסכם זיכיון**

שנערך ונחתם ב\_\_\_\_\_\_\_\_\_\_ ביום \_\_\_\_\_\_\_\_\_\_ בחודש \_\_\_\_\_\_\_\_\_\_ בשנת\_\_\_\_\_\_\_\_\_\_

בין

מצד אחד : \_\_\_\_\_\_\_\_\_\_\_ ח.פ \_\_\_\_\_\_\_\_\_\_\_\_\_\_\_

מרחוב \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**החברה**")

לבין :

מצד שני: \_\_\_\_\_\_\_\_\_\_\_\_\_\_\_ת.ז / ח.פ \_\_\_\_\_\_\_\_\_\_\_\_\_

מרחוב \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן :"**הזכיין**")

|  |  |
| --- | --- |
| והחברה מנהלת רשת של בתי עסק בתחום ;\_\_\_\_\_\_\_\_\_\_\_\_\_\_\_ | **הואיל** |
|  |  |
| והחברה בעלת הזכויות בסמני מסחר רשומים של רשת בתי העסק כאמור לעיל שנרשמו כדין אצל רשם סמני המסחר ( להלן :"הסימנים המזהים") | **והואיל** |
|  |  |

**והואיל** והזכיין מעוניין להקים עסק ל\_\_\_\_\_\_\_\_\_\_ (להלן:"**העסק**") שינוהל ב\_\_\_\_\_\_\_\_\_\_\_ (להלן:" **מקום העסק**") ושימנה על רשת החברה ולקבל רשות שימוש בסימנים המזהים, בידע ובניסיון שברשות החברה;

**והואיל** והזכיין מודע לכך שהמידע והידע שיקבל מהחברה או מנושאי המשרות בה ,עובדיה, סוכניה או זכייניה האחרים הינו סודי והושג בהשקעה רבה ובמאמצים רבים, ומכיר בכך שהמידע והידע יועמדו לרשותו על מנת שיוכל להקים ולהפעיל את העסק ביתר יעילות;

**והואיל**  ובכוונת החברה להרחיב את עסקיה ולנהלם במקומות נוספים שיוחלטו על ידה;

**והואיל** והזכיין מאשר בזאת כי קיבל את הצעת הסכם זה מבעוד מועד וכי ניתנה לו האפשרות להבהיר הוראות הסכם זה. הזכיין מצהיר שהוא מודע ומסכים להיות מחויב בתנאים ובהתחייבויות שבהסכם זה וכי הבין כל הוראה, תנאי, הצהרה ו/או התחייבות בהסכם זה;

|  |  |
| --- | --- |
| והזכיין מצהיר ומאשר שהוא מודע לכך שהצלחת העסק שהוא עתיד להפעיל על פי הסכם זה תלויה אך ורק במאמציו שלו וכי לא החברה ו/או מי מסוכניה ו/או נציגיה ו/או מי מטעמה הצהירו או נתנו תחזיות, בעל פה או בכתב, אודות מכירות ,הכנסות, רווחים וכיוצא באלה, וכל זאת מבלי לגרוע מנכונותה של החברה לסייע לזכיין בידע, בייעוץ מקצועי, תפעולי ושיווקי, בסיוע טכני ואומנותי, בפרסום וביחסי ציבור; | **והואיל** |
| וברצון הצדדים להסדיר את מערכת היחסים המשפטיים ביניהם במסגרת הוראות הסכם זה; | **והואיל** |

**לפיכך הוסכם הותנה והוצהר בין הצדדים כדלקמן:**

1. **מבוא**
   1. המבוא להסכם זה מהווה חלק בלתי נפרד הימנו ומחייב כיתר תנאיו.
   2. כותרות הסעיפים באות לצורך הנוחות בלבד ואין לפרש תנאי מתנאי הסכם זה לפיהן .
2. **הקניית וקבלת הזיכיון**
   1. החברה מעניקה בזה לזכיין והזכיין מקבל בזאת מהחברה זיכיון לנהל את עסקו תחת שמה, לרבות זכות שימוש זמנית ומוגבלת לצורכי הסכם זה בסימנים המזהים ורשות להשתמש בידע ובניסיון שיועמדו לרשותו על ידי החברה לניהול ולהפעלת העסק, הכל כמפורט בהסכם זה.
   2. הזיכיון המוענק והמתקבל על פי הסכם זה מתייחס לשטח מעגלי המשתרע על \_\_\_\_\_ קילומטר רבוע בלבד (להלן: "**שטח הזיכיון**") כך שמקום העסק במרכזו .החברה מתחייבת בזאת שלא לפתוח עסק נוסף בשטח הזיכיון כל עוד עומד הסכם זה בתוקף.
3. **דמי הזיכיון**

במועד חתימת הסכם זה, ישלם הזכיין לחברה דמי זיכיון בסך השווה בש"ח ל-\_\_\_\_\_ דולר ארה"ב לפי השער היציג של דולר ארה"ב הידוע במועד התשלום בפועל, כפי שמתפרסם על ידי בנק ישראל או כל שער חליפין רשמי אחר בין דולר ארה"ב לבין השקל החדש שיחליפו. הצדדים מסכימים בזאת כי דמי הזיכיון לא יוחזרו לזכיין בשום מקרה.

1. **תמלוגים**

הזכיין ישלם לחברה, כל עוד הסכם זה יעמוד בתוקפו, אחת לחודש תמלוגים בשווי של \_\_\_\_\_ אחוזים ממחזור המכירות של העסק בגין החודש החולף תוך 15 יום מתום החודש החולף, או סכום חודשי השווה בש"ח ל\_\_\_\_\_ דולר ארה"ב לפי השער היציג של דולר ארה"ב הידוע ביום התשלום בפועל, הכל לפי הגבוה מביניהם, בתוספת מע"מ כחוק .

מחזור המכירות פירושו כל ההכנסות הנובעות מעסקו של הזכיין למעט מס ערך מוסף .

1. **התחייבויות החברה**

החברה מסכימה ומתחייבת בזאת להעניק לזכיין את הזכויות וההרשאות כמפורט להלן:

* 1. לספק לזכיין שילוט לעסק לפי שיקול דעתה הבלעדי (להלן:" **השילוט**") במועד הסמוך לפתיחת העסק תמורת סכום השווה לעלות השילוט, הובלתו לעסק והתקנתו. השילוט הינו בבעלותה המלאה של החברה ולזכיין נתונה ,בכפוף להוראות הסכם זה, הזכות להשתמש בו בלבד.
  2. עם סיומו של הסכם זה מכל סיבה שהיא ו/או במקרה של הפרתו הפרה יסודית ,תהא החברה ו/או מי מטעמה זכאית לקבל לרשותה את השילוט בכל עת ולצורך כך להסירו מהעסק. הזכיין נותן בחתימתו על ההסכם זה את הסכמתו המפורשת לחברה לעשות כן.
  3. בכל מקרה של הסרת השילוט, לא יהא הזכיין זכאי להחזר כל תמורה לרבות הסכום ששילם בגין השילוט, כולו או מקצתו.
  4. להעמיד לרשות הזכיין כל חומר מקצועי מכל סוג שהוא, לרבות חומר פרסומי, עיתונאי, פוסטרים ואביזרי תדמית וזאת כנגד תשלום שגובהו יהיה אחיד לכל זכייני החברה.
  5. לייעץ לזכיין, לפי בקשתו, בנושאי ניהול והפעלה מקצועיים וכלליים שונים ,לרבות הרצת העסק והכשרת עובדים בטרם פתיחתו, ולהעמיד לרשותו אמצעים שונים לניהול העסק. כמו כן תסייע החברה לזכיין בתפעול השוטף של העסק ובלבד שלא יהיה בכל סיוע כאמור כדי להטיל אחריות כלשהי על החברה. לצורכי מתן הסיוע והייעוץ יהיה נציג החברה רשאי לבקר בעסק, לבחון את פעולתו ולסייע בפתרון בעיותיו והזכיין מתחייב לשתף פעולה בביקורים אלה.
  6. להקנות לזכיין שירותי דיוור ישיר מרוכזים באמצעות משרדה, אלא אם כן יוחלט על ידי חברה אחרת לפי שיקול דעתה. הזכיין מתחייב בזאת לבצע את כל פעולות הדיוור הישיר של העסק באמצעות החברה בלבד.
  7. להעמיד לרשות הזכיין יעוץ משפטי בכל נושא הקשור לתפעול עסקו של הזכיין שיאושר על ידי החברה ושעלולה להיות לו השלכה על החברה, לאיזה סניף מסניפיה ו/או זכייניה ו/או למוניטין שלה.

1. **התחייבויות הזכיין**
   1. הזכיין מתחייב בזאת להתחיל בתפעול העסק לא יאוחר מיום \_\_\_\_\_, לאחר שבוצעו בו כל הדרישות האמורות בהסכם זה .
   2. אם העסק לא יופעל באופן מלא תוך \_\_\_\_\_ יום מיום חתימת הסכם זה, תהא לחברה, בכל עת לאחר המועד הנ"ל, הזכות לבטל הסכם זה.
   3. במקרה והזכיין יתקשר ישירות עם בעל זכויות במקרקעין (להלן:" **המשכיר**") בהם יקים את העסק בהסכם שכירות, מתחייב הזכיין לקבל את אישור החברה מראש ובכתב לתנאי הסכם השכירות ועליו לכלול בהסכם השכירות בין היתר את ההוראות שלהלן:
      1. תקופת השכירות לא תפחת מ\_\_\_\_\_ שנים ותכלול אופציה להארכתה על ידי הזכיין ל\_\_\_\_\_ שנים נוספות.
      2. המשכיר יתחייב להודיע לחברה על כל הפרה של ההסכם שבינו לבין הזכיין וזאת בתוך \_\_\_\_\_ ימים מיום שנודע לו על ההפרה.
      3. המשכיר והזכיין, שניהם ביחד ולחוד, יתנו את אישורם לחברה ו/או למי מטעמה, בכפוף לקבלת הודעה מוקדמת מראש, להיכנס למושכר ולהוציא מתוכו את המתקנים, הריהוט, השילוט, המוצרים וכל דבר אחר הנושא את הסימנים המזהים ו/או האלמנטים הייחודיים המאפיינים את רשת החברה בכל מקרה של הפרה יסודית של הסכם זה ו/או הסכם השכירות על ידי הזכיין.
      4. עם פינוי המושכר על ידי הזכיין, יתחייב המשכיר ליתן לחברה זכות סירוב ראשונה לשכירת המושכר ו/או לרכישתו .
   4. הזכיין מתחייב לספק בעסק את מגוון השירותים והמוצרים שהחברה מספקת ,כגון \_\_\_\_\_\_\_\_\_\_ וכל שירות אחר שיאושר על ידי החברה בכתב ומראש. הזכיין מתחייב בזאת לנהל את עסקו ברמה מקצועית וניהולית גבוהה ובהתאם לכל דין החל על ניהול עסק מסוג זה .
   5. הזכיין מתחייב לדאוג להשיג את כל ההיתרים, הרשיונות או ההסכמות האחרות הדרושות על פי כל דין לצורך ניהול העסק, על חשבונו הוא, ולדאוג לקיומם כל עוד הסכם זה בתוקף.
   6. להקפיד על ניהולם התקין של ענייניו הכספיים של העסק ולהקפיד על תשלומם במועד של כל ההוצאות והתשלומים שיחולו על העסק באופן שימנע לחלוטין כל סיכון של הגשת תביעות ו/או הטלת עיקולים ו/או אובדן לקוחות ו/או ספקים ו/או פגיעה בשמה הטוב של החברה ו/או במוניטין שלה ו/או בשמו של איזה מזכייניה ו/או עסקיה האחרים.
   7. הזכיין מתחייב בזאת לידע את החברה מיד, בהודעה בכתב, על כל עניין העלול לשבש את פעילותו הסדירה של העסק או לגרום לאחת מהתוצאות הנ"ל ולפעול מיד בכל האמצעים שבידיו למניעתן.
   8. למען הסר ספק, מובהר בזאת כי הזכיין ,והוא בלבד, ישא בכל חבות או אחריות בכל הקשור לניהול ענייניו הכספיים של העסק ושמירת הדינים הקשורים לניהולו.
   9. הזכיין מתחייב להעסיק צוות עובדים ומועסקים מיומן ומקצועי, לדאוג להכשרתם המקצועית ולקיים עימם קשרי עבודה תקינים.
   10. הזכיין יתקשר עם עובדיו ומועסקיו בהסכם עבודה אישי, שנוסחו יינתן לו על ידי החברה ללא תשלום.
   11. הזכיין מתחייב להיות אחראי לכל העלויות והוצאות התפעול של העסק, לרבות אך לא רק, הוצאות תפעוליות שוטפות וקבועות, מיסים, ציוד, רכישת מוצרים ,שכר עבודה ושירותים .
   12. הזכיין מתחייב לבטח את העסק ופעילותו בו, בכל עת, בביטוח חבות מעבידים ובביטוח מבנה העסק ותכולתו לרבות ציוד, מתקנים ומלאי כנגד כל הסיכונים ולרבות בביטוח צד שלישי כנגד כל נזק גוף ורכוש בסכום השווה בש"ח לפחות ל\_\_\_\_\_ דולר ארה"ב. הזכיין יקיים את הפוליסות בתוקף לטובתם ההדדית של שני הצדדים להסכם זה. הזכיין מתחייב ומצהיר בזאת כי ידאג לכך שהחברה לא תפגע מתביעות מכל סוג שהוא שתתעוררנה בקשר עם תפעול העסק ו/או מתן השירותים בו.
   13. מובהר בזאת כי קיומם של ביטוחים כאמור הינו תנאי מוקדם לפתיחתו של העסק, והזכיין יעביר לעיונה ואישורה המוקדם של החברה את כל פוליסות הביטוח.
   14. הזכיין מתחייב לפתוח חשבון בנק נפרד וייחודי לעסקו ולפעול בכל הקשור אליו אך ורק באמצעות חשבון זה, לרבות הפקדת כל התקבולים שיתקבלו בו במזומן ,בשטרות ובכרטיסי אשראי (להלן:" **חשבון הבנק**"). פרטי חשבון הבנק וזכויות החתימה בו ימסרו לחברה .
   15. למסור לידי החברה \_\_\_\_\_ שיקים )להלן:" **השיקים**"( במועד חתימת הסכם זה, עשויים על ידי הזכיין לפקודת החברה בלבד וחתומים בידי הזכיין בלא שיהיה נקוב בהם זמן פירעון וסכום, וזאת להבטחת תשלום חיובי התמלוגים ו/או קרן הפרסום שיצטברו .
   16. מובהר בזאת כי אין במסירת השיקים הנ"ל משום שחרור הזכיין מהתחייבויותיו על פי הסכם זה במועדם.
   17. הזכיין מתחייב לדווח לחברה על מחזור העסק ועל יתרת חשבון הבנק אחת לחודש, עד היום ה\_\_\_\_\_ לכל חודש שלאחריו ולהגיש לחברה אחת לרבעון (תקופה של כל שלושה חודשים המתחילה בינואר) עד 36 יום לאחר סיומו, דין וחשבון כספי מפורט ומאושר על ידו ועל ידי רואה חשבון, וכן להמציא לחברה אחת לשנה ועד סוף חודש יוני בכל שנה עותק מהדין וחשבון השנתי של העסק.
   18. אם הזכיין לא ידווח על מחזור העסק במועד, רשאית החברה לאמוד את המחזור ותהיה רשאית להשלים את פרטי השיקים לרבות הסכום ולהפקידם לחשבונה או לחשבון קרן הפרסום של הזכיין.
   19. הזכיין מתחייב לאפשר לנציגיה הבכירים של החברה ו/או למי מטעמה להיכנס לעסק במשך שעות העסקים הרגילות על מנת לבדוק ולבקר את אופן ניהול ותפעול העסק והשירותים הניתנים בו ולקבל לרשות החברה כל מידע הקשור בהפעלתו של העסק.
   20. כמו כן יהיו רשאים נציגיה הבכירים של החברה לערוך ביקורת חשבונות וכספים, לרבות ביקורות פתע, ובכלל זה יהיה רשאי נציג החברה לקבל לרשותו את ספרי החשבונות ואת רישומי העסק וחשבון הבנק ולקבל סיוע והבהרות מרואה החשבון של העסק .
   21. הזכיין ישמור בעסק למשך \_\_\_\_\_ שנים סרטי קופה רושמת, גיליונות ביקורת, שוברי הפקדה בחשבון הבנק, דפי חשבון בנק, רישומי הוצאות והכנסות, דו"חות מיסים של העסק, רישומי חשבונות וכן כל מסמך אחר שיידרש על ידי החברה וימסור העתקים מהם לחברה ו/או למי מטעמה הכל לפי דרישתה.
   22. אם תמצא החברה שהזכיין דיווח על פחות ממחזור ההכנסות בפועל של העסק, מתחייב הזכיין לשלם לחברה את התמלוגים וחיובי קרן הפרסום שהיה אמור לשלמם אילו דיווח במדויק, בתוספת הפרשי הצמדה כחוק וריבית פיגורים בשיעור של \_\_\_\_\_ אחוזים לשנה על הסכומים כאמור, מהמועד בו היה חייב לשלמם הזכיין לחברה ועד למועד תשלומם בפועל.
   23. בכדי לשמור על אחידותה ועל רמתה של רשת בתי העסק של החברה ירכוש הזכיין מאת החברה את הניירת, כרטיסי הביקור, חשבוניות, פרוספקטים וחומרי אריזה שישמשו את העסק ואשר יישאו את הסימנים המזהים .
   24. לנהל את עסקו באופן עצמאי, תוך הדגשת פעילותו כזכיין החברה בלבד, באופן שימנע כל בלבול בין עסקו לבין החברה או שאר עסקיה וזכייניה ובאופן ששום פעולה, חבות או התחייבות מצידו לא תוטל על החברה ולא תשפיע על פעילותה.
2. **קרן הפרסום**
   1. הצדדים מסכימים בזאת כי החברה תהיה רשאית להקים בשיתוף עם זכייניה ו/או עסקי רשת החברה האחרים קרן כספית למטרת פרסום החברה, עסקיה ו/או הסימנים המזהים (להלן: "**קרן הפרסום**").
   2. קרן הפרסום תורכב מבעלי הזיכיונות ו/או מעסקי רשת החברה על בסיס של קול אחד לכל עסק.
   3. הזכיין מתחייב בזאת להשתתף בקרן הפרסום על פי הוראות החברה ולשלם אחת לרבעון, לזכות הקרן \_\_\_\_\_ אחוזים ממחזור המכירות של עיסקו כפי שהיה במהלך הרבעון שחלף. הצדדים מסכימים ומצהירים בזאת כי ידוע להם שהתשלום באחוזים עלול להשתנות בעתיד, לפי התנאים שישררו בשוק וצורכי הפרסום, ולפיכך רשאית החברה, על פי שיקול דעתה הבלעדי, להגדיל את שיעור האחוזים הקבוע לעיל עד ל\_\_\_\_\_ אחוזים ממחזור המכירות של העסק בכל רבעון.
   4. הצדדים מסכימים בזאת כי הזכיין יהיה רשאי לפרסם את עסקו בנפרד ועל חשבונו ובלבד שכל פרסום יאושר על ידי החברה מראש ובכתב.
3. **העתקת מקום העסק**

כל העתקה של מקום העסק למקום אחר תיעשה רק לאחר אישור מוקדם ובכתב מאת החברה. במקרה של העתקת מקום העסק למקום אחר, ישלם הזכיין את כל ההוצאות הנובעות מסיום השכירות ואת כל הוצאות ההעברה. בכפוף לאישורה האמור של החברה יחולו כל הוראות הסכם זה על הצדדים גם ביחס לעסק במקום האחר.

1. **תקופת ההסכם**

תקופת הסכם זה הינה למשך \_\_\_\_\_ שנים מתאריך חתימתו. אם הזכיין יקיים באופן מלא אחר הוראות ותנאי הסכם זה, תהיה לזכיין הברירה )אופציה( להאריך את ההסכם באותם התנאים לתקופה נוספת של \_\_\_\_\_ שנים נוספות, ובלבד שימסור לחברה הודעה מוקדמת בכתב שהוא בוחר לעשות כן לפחות 3 חודשים לפני מועד סיום הסכם זה.

1. **העברת מניות בזכיין**

הזכיין מתחייב לגרום לכך כי בעלי המניות בו יתחייבו כלפי החברה כדלקמן:

* 1. היה ובעל מניות בזכיין יבקש למכור ו/או להעביר את מניותיו או כל חלק מהן, יהיה חייב בעל המניות להציע (להלן:" **ההצעה**") את המניות אותן יבקש למכור (להלן:" **המניות המוצעות**") לחברה, במחיר ובתנאי תשלום כפי שהוצאו לו על ידי קונה מרצון ,בשוק חופשי ובתום לב (להלן:"**צד** **שלישי**").
  2. ההצעה כאמור תהא בכתב ותצורף אליה התחייבות של אותו צד שלישי לרכוש את המניות המוצעות בתנאים המוצעים על ידו.
  3. אם החברה תבקש לרכוש את המניות המוצעות, כי אז, תהא חייבת להודיע לבעל המניות המוכר על הסכמתה לרכוש את כל המניות המוצעות במחיר ובתנאי התשלום המוצעים על ידי הצד השלישי, הכל תוך 36 יום ממועד קבלת ההצעה.
  4. סירבה החברה ו/או לא הסכימה לרכוש את המניות המוצעות בתנאים המוצעים על ידי הצד השלישי וכמפורט בהצעה ובהתחייבות המצורפת לה ו/או לא השיבה להצעה תוך 36 יום מעת שקיבלה אותה, כי אז יהיה רשאי בעל המניות המוכר למכור כאמור ובתנאי נוסף שאותו צד שלישי אינו מתחרה בעסקי החברה ויחתום על הסכם זה כאילו היה צד לו מלכתחילה.
  5. הסכימה החברה לרכוש את המניות המוצעות בתנאים כמפורט בהצעה ובהתחייבות המצורפת אליה, כי אז, יעברו המניות המוצעות לקניינה של החברה, כנגד ביצוע התשלום בתנאי התשלום כמפורט בהצעה.

1. **ויתור**

הצדדים מסכימים ומצהירים בזאת כי שום ויתור של מי מהם, על איזה מעשה ו/או מחדל של משנהו, לא יהווה ויתור על מעשה ו/או מחדל אחר כלשהו ולא ימנע מהצד האחר מלדרוש אחר כך ציות קפדני לתנאי הסכם זה.

1. **הפרדת ההסכם**

אם הוראה כלשהי של הסכם זה תתפרש או תוכרז כנטולת תוקף, לא תפגע החלטה שכזו בתקפותם של החלקים האחרים של ההסכם אשר יישארו בתוקף מלא כאילו נעשה הסכם זה ללא אותו חלק נטול תוקף ו/או שבוטל.

1. **המחאת זכויות**
   1. החברה רשאית להעביר ולהמחות את הסכם זה או כל זכות מזכויותיה והוא ישמש לטובת הבאים במקומה ונמחיה.
   2. זכויות הזכיין על פי הסכם זה תהיינה ניתנות להעברה אך ורק באופן ובתנאים הבאים:
      1. הזכיין יציע בתחילה בכתב לחברה לרכוש את זכויותיו בעסק לרבות זכות שכירות העסק, באותם תנאים כפי שהציע לו, בתצהיר בכתב, צד שלישי בתום לב ואם לא קיבלה החברה את ההצעה בתוך \_\_\_\_\_ יום מיום שהוצעה לה כאמור, יהיה רשאי הזכיין לפנות לאותו צד שלישי ולמכור לו את העסק בכפוף להוראות להלן.
      2. החברה תאשר מראש ובכתב את זהות רוכש הזכויות בעסק, ובתנאי שיהיה בעל כישורים מקצועיים מתאימים הדרושים לקיומו של עסק מסוג זה וימלא אחר דרישותיה המקצועיות והתפעוליות של החברה ויחתום על הסכם הזיכיון שיהיה נהוג אצל החברה באותה העת.

1. **פיצויים מוסכמים**
   1. במקרה של ביטול הסכם זה עקב הפרתו על ידי מי מהצדדים יהיה חייב הצד המפר לשלם לצד המקיים או המוכן לקיים את כל ההוצאות וההפסדים שנגרמו לו בגין ההפרה או לחלופין סך השווה בש"ח ל\_\_\_\_\_ דולר ארה"ב, לפי השער היציג של דולר ארה"ב הידוע במועד התשלום בפועל, כפיצוי קבוע ומוסכם מראש ומוערך נכונה ובתום לב.
   2. הצדדים מצהירים כי סך הפיצוי המוסכם הנ"ל נקבע לאחר הערכה של הנזק שייגרם מביטול הסכם זה עקב הפרתו.
2. **תרופות**
   1. הצדדים מסכימים כי הפרת תנאי מתנאי הסכם זה מקנה לצד הנפגע את הזכות לתבוע את כל הסעדים הקבועים לעניין זה בדין.
3. **בוררות**
   1. כל מחלוקת בין הצדדים להסכם זה בכל דבר ועניין הקשור לביצועו או פירושו של הסכם זה, תובא להכרעתו של בורר דן יחיד שזהותו תוסכם בין הצדדים ובהעדר הסכמה, יהא רשאי כל צד לפנות בתוך 6 יום מיום פנייתו של אחד הצדדים למשנהו, אל ראש ועד מחוז תל אביב - יפו של לשכת עורכי הדין בישראל בכדי שימנה את הבורר.
   2. חתימת הסכם זה כמוה כחתימה על הסכם בוררות.
   3. על הבוררות יחולו הוראות חוק הבוררות.
4. **כללי**
   1. כל שינוי או תוספת להסכם זה יהיו בתוקף רק אם נעשו בכתב ובחתימת הצדדים להסכם.
   2. הסכם זה מבטל כל הסכמים, מצגים, התחייבויות והבנות קודמים שנעשו בין הצדדים בכל הנוגע לעניינים המנויים בו, בין בעל פה ובין בכתב, והוא בא במקום כל הסכמים, מצגים, התחייבויות והבנות אלה.
5. **הודעות**

הודעה שתישלח על פי כתובות הצדדים במבוא להסכם זה בדואר רשום, תחשב כאילו הגיעה לצד הנשגר ולידיעתו תוך 3 ימים מעת שיגורה בדואר רשום בבית דואר בישראל ואם נמסרה ביד, בעת מסירתה, ואם שוגרה בפקס, תוך 24 שעות ממועד שיגורה.

**ולראיה באו הצדדים על החתום במקום ובמועד הנקובים לעיל:**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ **החברה הזכיין**