**הסכם מייסדים להקמת חברה**

שנערך ונחתם ב\_\_\_\_\_\_\_ בתאריך\_\_\_\_\_\_\_\_\_\_

בין: \_\_\_\_\_\_\_\_\_\_\_\_\_\_ ת.ז.\_\_\_\_\_\_\_\_\_\_\_\_

מרח' \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**צד א'**") **מצד אחד**

לבין: \_\_\_\_\_\_\_\_\_\_\_\_\_\_ ת.ז.\_\_\_\_\_\_\_\_\_\_\_\_

מרח' \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**צד ב'**") **מצד שני**

הואיל והצדדים מעוניינים לשתף פעולה ביניהם ולהקים חברה בע"מ שתעסוק \_\_\_\_\_\_\_\_\_\_\_\_  
וכיו"ב, לרבות ניהול והפעלת \_\_\_\_\_\_\_\_\_\_\_\_\_\_\_\_\_\_\_\_.

והואיל וצד ב' מצהיר כי בבעלותו חברה ( \_\_\_\_\_\_\_\_\_\_\_ ח.פ. מס' \_\_\_\_\_\_\_\_\_\_\_) וברשותה כל הרישיונות והאישורים לניהול, לרבות אישור כיבוי אש, אישור עירייה, אישור משטרה, כיסוי ביטוחי, תשתיות ותוכנות לתפעולה של חברה זו.

והואיל האמור לעיל יהווה תשתית להפעלת החברה בייסוד, ובמסגרת זו ייחתם הסכם בין החברה בייסוד לבין \_\_\_\_\_\_\_\_\_\_, אשר ייתן את הגיבוי והאישורים לתפעול החברה שבייסוד.

והואיל והצדדים מבקשים לשתף פעולה כאמור באמצעות חברה פרטית מוגבלת במניות.

והואיל והצדדים חפצים לקבוע ולהגדיר את מסכת היחסים המשפטיים שביניהם במסגרת הוראות הסכם זה;

**לפיכך הוסכם, הוצהר והותנה בין הצדדים כדלקמן:**

1. **מבוא ונספחים:**
   1. המבוא והנספחים להסכם זה מהווים חלק בלתי נפרד הימנו ומחייבים כיתר תנאיו.
   2. כותרות הסעיפים באות לצורך הנוחות בלבד ואין לפרש תנאי מתנאי הסכם זה לפיהן.
2. **הצהרות הצדדים:**
   1. בחתימתם על הסכם זה מצהירים הצדדים כי אין להם כל מניעה להתקשר האחד עם השני בהסכם זה.
   2. הצדדים מצהירים ומתחייבים לפעול במידת האחריות, המיומנות, המסירות, המקצועיות, המהימנות ושיקול הדעת הנדרשים להצלחת החברה ולתפעולה השוטף והרציף והכול תוך שיתוף בניהם ותוך עדכון הדדי שוטף בכל פועלם וככל שיידרש.
   3. במסגרת פועלם לפיתוח הבחרה מתחייבים הצדדים להקדיש את מיטב ידיעותיהם, ניסיונם ויכולתם המקצועיים וכישוריהם להצלחת החברה, לפיתוחה המקסימאלית, ולתפעולה השוטף והרציף.
   4. צד ב' מביא עימו ידע, וניסיון בתחום הרכב, יכולת גיוס עובדים מקצועיים ועובדים נוספים במידת הצורך, וכן השקעה כספית.
   5. צד א' מביא עימו ידע, וניסיון רב בתחום \_\_\_\_\_\_\_\_\_\_\_ עבור \_\_\_\_\_\_\_\_\_ ויכולת לספק עבודה לחברה, השקעה כספית כפי שייקבע במסגרת הסכם זה, וניסיון ארגוני.
3. **התחייבות הצדדים:**
   1. הצדדים מתחייבים להשקיע מזמנם וכישוריהם לפיתוחה של החברה ותפעולה הרציף והשוטף וכן לקידום ענייני החברה ועסקיה, ולהימנע מכל מעשה או מחדל שיש בהם כדי לפגוע בחברה ו/או בעסקיה, ומכל פעילות עסקית ו/או עבודה אחרת, הנוגדים את אינטרס החברה למעט עיסוקים טרם הקמת החברה.
   2. הצדדים מתחייבים לפעול לתועלת החברה ועסקיה, לנהוג בנאמנות איש כלפי רעהו ולשמור בסודיות מרבית כל מידע הקשור בחברה ובעסקיה.
   3. הצדדים יפעלו בהתאם להוראות הדירקטוריון ויוציאו לפועל את מדיניות החברה כפי שתיקבע בישירות הדירקטוריון.
   4. אף צד לא יהיה רשאי להשתמש בנכסי החברה ו/או להשתמש בשמה של החברה.
   5. הצדדים יביאו בפני דירקטוריון החברה כל פניה והצעה שהופנו למי מהם מגוף או אדם כלשהו לשם פעילות כדוגמת הפעילות בחברה.
4. **רישום החברה והקמתה:**
   1. הצדדים מצהירים ומתחייבים בזאת לעשות את כל הנדרש לשם הקמתה, בהקדם האפשרי, של חברה פאטית מוגבלת במניותיה (להלן: "**החברה**").
   2. לצורך הקמת החברה הצדדים מתחייבים לחתום על כל מסמכי ההתאגדות של החברה הנדרשים על פי חוק, ועל כל מסמך אחר אשר נחוץ לשם רישומה של החברה כדין והמבוסס על הסכם זה לרבות, על בקשה לרישום חברה, הצהרת דירקטורים ראשונים, הצהרת בעלי מניות, תקנון, מינוי דירקטורים, קיום אסיפת בעלי מניות ו/או מועצת מנהלים וכל מסמך שיידרש לשם דיווח כדין על פעולות החברה.
   3. הצדדים מצהירים בזאת כי כל הוראה של תקנון החברה הסותרת הוראה מהוראותיו של הסכם זה תיחשב לבטלה במערכת היחסים שבין הצדדים להסכם זה. במקרה של סתירה בין תקנון ההתאגדות לבין הוראות הסכם זה, יגברו הוראות הסכם זה בכל הקשור לצדדים לו.
   4. הוצאות רישום והקמת החברה, לרבות הוצאות משפטיות, יחולו על החברה מתוך המימון הראשוני שיועמד לחברה על ידי הצדדים יחדיו.
5. **שם וכתובת החברה:**
   1. שם החברה יהיה \_\_\_\_\_\_\_\_\_\_ ו/או כל שם אחר שיוסכם על דעת הצדדים ושיאושר על ידי רשם החברות.
   2. משרדה הרשום של החברה יהיה ברח' \_\_\_\_\_\_\_\_\_\_\_\_\_\_\_\_, וזאת עד לפתיחת משרדי החברה בכל כתובת אחרת בהתאם להחלטת דירקטוריון החברה.
6. **הון המניות והזכויות הצמודות למניות:**
   1. הון המניות הרשום של החברה יהיה 1 ₪, מחולק ל-1,000 מניות רגילות בנות ערך נקוב 1 ₪ כל אחת (להלן:"**מניות רגילות**"). המניות הרגילות תזכינה את בעליהן באופן שווה בזכות לדיבידנד, למניות הטבה, נכסיה וזכויותיה של החברה עם פירוקה, להיות מוזמנים להשתתף ולהצביע באסיפות הכלליות של החברה באופן שהבעלים של המניות הרגילות יהא זכאי מכוח בעלותו במניות אלה לחלק יחסי בזכויות הכרוכות במניות הרגילות כיחס שבין המניות הרגילות שבבעלותו לכלל המניות הרגילות שבון המניות המונפק של החברה.
   2. כל המניות הרגילות תהיינה, בינן לבין עצמן, שוות זכויות לכל דבר ועניין. כל מניה רגילה תעניק למחזיק בה את כל הזכויות הגלומות במניות של חברה לה סוג מניות אחד, לרבות בזכות לקבלת דיבידנדים, מניות הטבה, והזכות לקבלת יתרת נכסי החברה בעת פירוקה, הכל בכפוף להוראת הסכם זה ולהוראות תקנון ההתאגדות של החברה.
   3. הצדדים אינם רשאים להעביר ו/או למכור את מניותיהם בחברה, כולן או חלקן, אלא בהתאם להוראות הסכם המייסדים.
   4. המניות הרגילות תזכינה את בעליהן בזכות למנות דירקטורים בחברה ולהחליפם, כך שכל בעל מניות בחברה המחזיק ב-20% מכלל הון המניות הרגילות המונפק בחברה, יהא זכאי למנות דירקטור אחד בדירקטוריון החברה מכוח החזקתו במניות הרגילות כאמור.
   5. הצדדים אינם רשאים להעביר ו/או למכור את מניותיהם בחברה, כולן או חלקן, אלא באישור דירקטוריון החברה ובכפו, לזכות סירוב ראשונה כמפורט להלן.
7. **מטרות:**
   1. \_\_\_\_\_\_\_\_\_\_\_\_\_\_\_\_ לצורך \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. פיתוח והקמה של \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ תכולתם.
   3. פיתוח והקמת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   4. \_\_\_\_\_\_\_\_\_\_\_\_\_\_\_\_\_ לרבות \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ אשר יהיו ממוקמים שיושכר ע"י החברה שתוקם.
   5. לעסוק בכל עיסוק חוקי.
   6. הצדדים מצהירים ומתחייבים שכל עוד יעמדו ויקיימו כל צד את התחייבויותיו על פי הסכם זה, הרי שעיסוק בתחום עיסוקה של חברה זו בלבד, לרבות \_\_\_\_\_\_\_\_ נוספים באזורים נוספים, יוקמו ויופעלו באמצעות חברה זו וברוח הסכם זה. היה וצד ב' יחליט משיקוליו הוא שלא להיכנס להשקעות והקמה של מיזמים נוספים בתחום זה, יהא צד א' משוחרר מהתחייבות לפי בסעיף זה.
8. **ניהול, הנהלה ודירקטוריון:**
   1. הדירקטוריון של החברה ימנה 5 חברים, כולל היו"ר.
   2. הצדדים להסכם זה ממנים את \_\_\_\_\_\_ לתפקיד יו"ר דירקטוריון החברה והמנכ"ל בפועל.
   3. בכפוף להוראות הסכם זה, דירקטוריון החברה יקבע את מדיניותה, תקציבה, דרכי פעילותה והתקשרויותיה, וכן יקבע את כול האדם שיידרש לביצוע משימותיה וכל הקשור בניהולה השוטף של החברה.
   4. כל אחד מן הדירקטורים של החברה יהיה רשאי, בהודעה בכתב לחברה, למנות לעצמו חליף או מיופה כוח לישיבה או לישיבות הדירקטוריון של החברה, לרבות מי שהוא חבר אחר של הדירקטוריון.
   5. מניין החוקי לקיום ישיבות דירקטוריון הינו 3 דירקטורים, הנוכחים בעצמם או על ידי מחליפיהם.
   6. החלטות בדירקטוריון יתקבלו ברוב קולות. לכל דירקטור יהיה קול אחד בכל הצבעה.
   7. מוסכם בין הצדדים להסכם זה כי לא תתקבל כל החלטה הנוגעת לשינוי מבנה ההון של החברה, היקף ותחומי פעילותה ופירוקה אלא בהסכמת כל הצדדים להסכם זה. למען הסר ספק, מובהר בזאת כי כל צד להסכם זה לא יוכל לקבל החלטה אשר יהיה בה כדי לפגוע בצד השני ובין היתר אשר יהיה בה כדי לדלל את חלקו של הצד השני בחברה, ללא הסכמתו של אותו צד מראש ובכתב.
   8. מוסכם בזאת כי ההחלטות בנושאים המפורטים להלן יתקבלו אך ורק בהסכמה של רוב מיוחד של 75% מכלל זכויות ההצבעה בחברה:
      1. הקצאת מניות בחברה או מתן אופציות או כל פעולה העשויה לגרום לדילול חלקם של הצדדים להסכם זה בהון המניות של החברה.
      2. עסקאות עם בעלי עניין.
      3. גיוס הון בדרך של פניה לציבור.
      4. תשלומים או מתן טובות הנאה כלשהן לבעלי עניין ולמנהלים בחברה.
      5. יצירת שעבודים על נכסי החברה או על מניותיה.
      6. חלוקת דיבידנד וחלוקת רווחים, השקעות נוספות, הלוואות בעלים ומשיכתן.
      7. העסקת קרובי משפחה של בעלי המניות בחברה על ידי החברה.
      8. קביעת גובה השכר של עובדי החברה.
      9. השקעות העולות על סך של 100,000 ₪ וזאת מבלי לגרוע מחובתו של צד ב' כפי שמפורט בסעיף 14.3 להסכם זה.
   9. כל עוד לא קבע אחרת דירקטוריון החברה, את החברה תחייב לכל דבר ועניין חותמת חברה או בצרוף חתימת מר \_\_\_\_\_\_\_\_\_\_ ומר \_\_\_\_\_\_\_\_ יחדיו.
9. **ספרי חשבונות ומסמכים אחרים:**
   1. ספרי החשבונות, המכתבים, הניירות והמסמכים השייכים לחברה או נוגעים לענייניה ישמרו במשרד יו"ר הדירקטוריון ומנכ"ל החברה, וכל צד להסכם זה יוכל בכל עת לעיין בהם, לבדקם ולהעתיק מהם, בין בעצמו ובין על ידי נציג מטעמו שהינו רואה חשבון ו/או עורך דין.
   2. למען הסר ספק, הצדים מתחייבים לשקיפות מלאה ביניהם.
10. **מנהל התפעול של החברה:**
    1. המנכ"ל ימנה את מנהל התפעול של החברה ( להלן:" **מנהל התפעול**"), ואת עובדי החברה.
    2. הצדדים מסכימים כי עם מסירת הודעתו של מנהל התפעול לחברה על אי רצונו להמשיך ולכהן בתפקיד מנהל התפעול בחברה או הודעה דומה של מנהל תפעול אשר יחליפו בעתיד, ימונה לחברה מנהל תפעול אחר. לפי החלטת מנכ"ל החברה.
    3. מנהל התפעול יקבל כל החלטה בכל הקשור בניהולה השוטף של החברה ויהא כפוף להוראות והחלטות המנכ"ל ודירקטוריון החברה.
11. **ספרי חשבונות ומסמכים אחרים:**
    1. החברה תנהל ספרי חשבונות לפי המקובל בעסקים דומים לעסקי החברה ובהתאם לעקרונות חשבונאים מקובלים.
    2. כל תקבולי החברה מכל מקור וסוג שהוא, לרבות שיקים דחויים, שטרות וכל מסמך אחר, יופקדו בסמוך לקבלתם לחשבון בנק עסקי שיפתח ע"ש החברה (להלן: "**חשבון הבנק**") בבנק \_\_\_\_\_\_\_\_\_ סניף \_\_\_\_\_\_\_ ברחוב \_\_\_\_\_\_\_ בעיר \_\_\_\_\_\_\_\_\_.
    3. ענייניה הכספיים של החברה ינוהלו אך ורק באמצעות חשבון הבנק הנ"ל.
    4. אף צד לא יהיה זכאי להשאיר בידיו כספים, ו/או שטרות של החברה, מבלי להכניסם לחשבון הבנק של החברה בתוך 24 שעות מקבלתם לידיו.
    5. אם יוחלט ע"י הבחרה לקבל אשראי ממוסדות כספיים לצרכים שוטפים, יחתום כל צד על כל התחייבויות שידרוש הבנק המלווה.
    6. כל אשראי בסכום מהותי שהחברה תבקש לקבל מגורם בנקאי ו/או גורם אחר כלשהו יובא להחלטת הדירקטוריון.
12. **הוצאות:**
    1. כל ההוצאות והתשלומים השוטפים בקשר עם עסקי החברה, למעט הוצאות ההקמה והפיתוח אשר חלות על צד ב', ישולמו מתוך רווחי החברה ו/או מתוך הונה העצמי.
    2. אף צד לא יחייב את החברה בהוצאות, אלא בהחלטה משותפת פה אחד ובכתב.
13. **עבירות המניות:**
    1. היה ובעל מניות בחברה יבקש למכור ו/או להעביר את מניותיו או כל חלק מהן בחברה (להלן: "**הצד המוכר**"), כי אז, יהיה חייב הצד המוכר להציע (להלן: "**ההצעה**") את המניות אותן יבקש למכור ( להלן:" **המניות המוצעות**"), ליתר בעלי המניות בחברה, לכל אחד בהתאם לחלקו היחסי בהון המניות הרגילות המונפק של החברה במחיר ובתנאי תשלום כפי שהוצעו לו על ידי קונה מרצון, בשוק חופשי ובתום לב ( להלן: "**הצד השלישי**").
    2. ההצעה כאמור תהא בכתב ותצורף אליה התחייבות של אותו צד שלישי לרכוש את המניות המוצעות בתנאים המוצעים על ידו.
    3. אם מי מיתר בעלי המניות יבקש לרכוש את המניות המוצעות, כי אז, יהא חייב להודיע לצד המוכר על הסכמתו לרכוש את כל המניות המוצעות במחיר ובתנאי התשלום המוצעים על ידי הצד השלישי, הכל תוך 14 יום ממועד קבלת ההצעה.
    4. סרבו יתר בעלי המניות המוצעות ו/או לא הסכימו לרכשן ובתנאים המוצעים על ידי הצד השלישי וכמפורט בהצעה ובהתחייבות המצורפת לה ו/או לא השיבו להצעה תוך 14 יום מעת שקיבלו אותה, כי אז יהיה רשאי הצד המוכר למכור כאמור בהצעה ובתנאי נוסף שאותו צד שלישי אינו מתחרה בעסקי החברה ויחתום על הסכם זה כאילו היה צד לו מלכתחילה.
14. רואה חשבון, עורכי דין:
    1. לרואה החשבון של החברה ימונה מר \_\_\_\_\_\_\_\_\_\_\_\_.
    2. לעורכי הדין של החברה ימונו \_\_\_\_\_\_\_\_\_\_\_\_\_\_ עורכי דין ונוטריון ו/או כל עו"ד אחר שיבחר ע"י יו"ר הדירקטוריון.
15. **מימון:**
    1. הצדדים מצהירים ומתחייבים בזאת להעמיד את המימון שיידרש לביצוע מטרות החברה, או להעמיד בטחונות חיצוניים למוסדות בנקאיים לצורך קבלת מימון ואשראי לחברה, לפי חלקיהם היחסיים בהון המניות הרגילות המונפק של החברה.
    2. צד ב' מתחייב להקים על חשבונו את אשר יפורט במפרט הטכני, כאמור בנספח א' להסכם זה, אשר מהווה חלק בלתי נפרד הימנו (להלן: "**הוצאות ההקמה**").
    3. צד ב' מתחייב להקים את \_\_\_\_\_\_\_\_\_\_\_\_\_\_\_\_\_\_\_\_\_\_ על חשבונו האישי, לרבות \_\_\_\_\_\_\_\_\_\_\_\_\_\_\_\_\_ בהיקף של \_\_\_\_\_\_\_\_\_ בכלל זה מיגון המקום הכולל חיבור למוקד אבטחה, התחברות למוקד מצלמות, תאורה, משרדים, פינת המתנה וכל הדרוש לניהול והפעלת\_\_\_\_\_\_\_\_ וכל הוצאה תידרש לצורך הקמת \_\_\_\_\_\_\_\_, לרבות דרישות חברת הביטוח בכל הנוגע להקמת החברה.
    4. כל ההוצאות התפעוליות והתשלומים השוטפים בקשר עם עסקי החברה, למעט הוצאות ההקמה כאמור בסעיף 15.3, ישולמו מתוך רווחי החברה ו/או מתוך הונה העצמי.
    5. עם סיום ביצוע הקמת החברה, לרבות האמצעים הנדרשים ובהתאם למפרט המופיע כנספח א' והמצורף להבכם זה שיימסר ע"י \_\_\_\_\_\_\_\_\_\_\_\_\_\_\_\_, תחל פעילות החברה אשר תתבצע בהתאם להוראות ונהלים שימסרו לפי תו תקן \_\_\_\_\_\_\_ ISO.
    6. הפעילות העסקית המשותפת תתבצע בהתאם לתקציב אשר יאושר על-ידי מועצת המנהלים לתקופה של שנת פעילות ראשונה, שיכלול את כל ההוצאות הנדרשות לניהול החברה, לרבות תשלומי שכר עבודה, שכר יועמ"ש, שכר רו"ח, שכר דירה ארנונה, ביטוח, אבטחה וכיו"ב.
    7. תקציב זה יהווה את הבסיס לפעילות העסקית המשותפת וכל צד יפקיד לחשבון החברה, כהלוואת בעלים, את חלקו היחסי להוצאות התפעוליות השוטפות והמשותפות מראש לכל רבעון, בהתאם לחלקו באחזקת המניות בחברה ובהתאם לתקציב שיאושר.
16. **חלוקת רווחים:**
    1. הצדדים מסכימים בזאת כי ברווחים הראשונים של החברה, דהיינו הרווחים שיצטברו לאחר השבת כל ההלוואות החיצוניות שנטלה החברה וכל ההלוואות שהעמידו בעלי המניות בחברה לחברה, למעט הוצאות ההקמה. כפי שיוחלט לחלקם על ידי דירקטוריון החברה בהתייעצות עם רואה החשבון של החברה, יחלקו בין הצדדים בהתאם לשיעור אחזקותיהם בהון המניות הרגילות המונפק והנפרע של החברה.
17. **הפסקת הפעילות המשותפת**:
    1. בקרות אחד מהאירועים המפורטים להלן, יפסיקו הצדדים את פעילותם המשותפת במסגרת החברה:
       1. פירוקו של צד להסכם זה ו/או נקיטת הליכי פירוק נגדו ו/או מינוי כונס נכסים לכלל נכסיו ו/או מינוי מנהל מיוחד לצד להסכם זה ו/או הכרזת מי מבעלי מניות הצדדים כפושט רגל.
       2. הכרזת צד להסכם זה פושט רגל ו/או נקיטת הליכי פשיטת רגל נגדו ו/או הכרזתו כפסול דין.
       3. מינוי מפרק לחברה ו/או כונס נכסים לכלל נכסיה.
       4. הפסקת פעילות החברה על פי כל דין לתקופה של לפחות 12 חודשים.
       5. התגלעו בין הצדדים חילוקי דעות בקשר לניהול החברה, החברה הגיעה למצב של מבוי סתום כתוצאה מכך ולא ניתן לגשר על חילוקי הדעות בין הצדדים.
    2. במקרה של הפסקת פעילות החברה כאמור בסעיף 13.1 לעיל ינהגו הצדדים כדלקמן:
       1. ראשית ישולמו כל החובות וההתחייבויות של החברה, לרבות לצדדים להסכם זה.
       2. לאחר מכן יערכו רואי החשבון של החברה, לבקשת מי מהצדדים, מכירה פומבית בין הצדדים, לגבי כל מניות החברה. הצד שיציע את המחיר הגבוה ביותר, לתשלום תוך 30 יום מההצעה, עבור מניות האחר יהא זכאי לרכוש את מניותיו של הצד האחר, ואם לא יממש את זכותו וישלם לצד האחר את הסכום שהציע תוך 30 יום ממועד ההצעה כאמור, תעבור הזכות לרכישת המניות לצד השני במחיר שהציע הצד השני.
18. **סודיות**

בכפוף לאמור בהסכם זה, מתחייבים הצדדים לא לגלות ולא להעביר בכל דרך שהיא, לכל צד שלישי כל מידע שיהיה ברשותם על ו/או בקשר לעסקי החברה וזאת משך כל זמן היותם בעלי מניות בחברה ואף במשך 24 חודשים לאחר מכן.

1. **אי תחרות:**

הצדדים ו/או שלוחיהם מתחייבים שלא להתחרות בעסקיה של החברה ו/או בלקוחותיה ו/או במוניטין שלה בתחום המוצרים שיפותחו על ידי החברה ו/או השירותים שיסופקו על ידה ו/או בתחום העיסוק של החברה, במישרין או בעקיפין, בעצמם ו/או באמצעות אחרים, בין כעצמאיים ובין כשכירים, לרבות על יד שותפות או החזקה בעצמם או באמצעות אחרים, במניות או בזכויות ניהול בתאגידים כלשהם, משך כל זמן היותם בעצמם או באמצעות אחרים בעלי מניות בחברה ובמשך 24 חודשים לאחר מכן.

1. **זכויות קניין רוחני, מוניטין וסודות מסחריים:**
   1. כל זכויות הקניין הרוחני, לרבות זכויות יוצרים, פטנטים, סמני מסחר, סודות מסחריים ומידע חסוי, בכל חומר שייערך על ידי החברה יהיו קניינה הבלעדי והמלא של החברה. הצדדים מסכימים שלא יהיו רשאים להשתמש בזכויות הנ"ל, ו/או למוכרם ו/או לשווקם ו/או להעבירם לאחרים ו/או להרשות שימוש בהם אלא בהחלטה אשר תתקבל במועצת המנהלים.
   2. המוניטין והקשרים העסקיים שיצברו בגין פעולותיה של החברה יהיו קנייניה הבלעדיים והמלאים של הבחרה. הצדדים מסכימים שלא יהיו רשאים להשתמש במוניטין ובקשרים העסקיים, ו/או למוכרם ו/א לשווקם ו/או להעבירם לאחרים ו/או להרשות שימוש בהם אלא בהחלטה אשר תתקבל במועצת המנהלים.
   3. רשימת לקוחות ו/או ספקים ו/או מערך שיווק ו/או כל רשימה אחרת שתשמש את פעולתה השוטפת של החברה יהיו בגדר סוד מסחרי של החברה. הצדדים מתחייבים שלא לנצל ו'או להשתמש ברשימות אלה, אלא למען החברה ובהחלטה אשר תתקבל במועצת המנהלים.
   4. מובהר ומוסכם כי, חובת הסודיות לעיל לא תחול לגבי מידע אשר הוא נחלת הציבור או הפך לכזה שלא עקב פעולה או מחדל של המפר, ולמעט מידע אשר חלה חובה שבדין לגלותו ורק עד כמו שמוטלת חובה לגלותו.
   5. הצדדים מתחייבים לנהוג האחד כלפי משנהו בתום לב ובדרך מקובלת במילוי כל התחייבויותיהם על פי הסכם זה ובפעילותם במסגרת החברה, ולעשות כל שביכולתם לפתח את עסקי החברה אגב הימנעות מכל מעשה או מחדל, שיהיה בהם כדי לפגוע בחברה ו/או באחד מצדדיה.
2. **הסכמים קודמים:**

היה והחברה תתקשר בהסכמים כלשהם, או תעשה פעולות כלשהן עוד בהיותה בהליכי ייסוד, תאשרר החברה את ההסכמים והפעולות הנ"ל רטרואקטיבית מיד עם רישום החברה כדין.

1. **תרופות:**

הפר צד מהצדדים להסכם זה הוראה מהוראותיו יהיה הצד הנפגע זכאי לכל הסעדים הקבועים בחוק החוזים (תרופות בשל הפרת חוזה) תשל"א- 1970.

1. **מיסים והוצאות:**
   1. הוצאות הקמת החברה ו/או ההוצאות הכרוכות בביצוע הוראות הסכם זה יחולו על הצדדים באופן יחסי לאחזקת המניות. הצדדים מסכימים כי לאחר התאגדות החברה, תשפה החברה את הצדדים בגין הוצאותיהם כאמור לעיל.
   2. המור לעיל לא יחול על עלויות הקמת המחסנים כפי שהדבר מפורט בס' 15.3.
2. **כללי:**
   1. הסכם זה מסכם ומגבש כל הסכמה בין הצדדים ועם חתימתו אין ולא יהיה כל תוקף לכל הסכם ו/או הסכמה אחרים שנעשו בין הצדדים ולא יהיה תוקף לכל שינוי ו/או הסכמה ו/או תיקון ו/או תוספת ו/או גריעה ו/או הארכה ו/או ויתור בקשר לכל דבר ו/או עניין הקשור ו/או הכרוך הסכם זה, אלא אם יעשו בכתב שיחתם על ידי הצדדים.
   2. לא השתמש ו/או השתהה צד להסכם זה מלהשתמש בזכות מהזכויות המוקנות לו על פיו , לא יראו בכך ויתור על זכות מזכויותיו.
   3. כל צד להסכם זה אינו רשאי להמחות ו/או להעביר זכויות ו/או חובות המוקנות לו ו/או מוטלות עליו על פי הסכם זה מבלי לקבל את הסכמת הצד האחר לכך מראש ובכתב.
3. **הודעות:**

הודעה שתישלח על פי כתובות הצדדים במבוא להסכם זה בדואר רשום, תחשב כאילו הגיעה לצד הנשגר ולידיעתו תוך 3 ימים מעת שיגורה בדואר רשום מבית דואר בישראל ואם נמסרה ביד – בעת מסירתה, ואם שוגרה בפקס- תוך 24 שעות ממועד שיגורה.

1. **מקום השיפוט:**

בתי המשפט המוסכמים לדון בכל עניין הנוגע להסכם זה יהיו בתי המשפט בעיר \_\_\_\_\_ בלבד.

**ולראיה באו הצדדים על החתום במקום ובמועד הנקובים לעיל:**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_