**הסכם מייסדים**

**שנערך ונחתם ברמת גן ביום \_\_\_\_\_\_\_\_\_\_\_\_\_\_\_\_\_\_**

**בין:**

|  |  |  |  |  |
| --- | --- | --- | --- | --- |
| **מס"ד** | **שם** | **ת.ז/ח.פ** | **כתבות** | **להלן:** |
| **1.** |  |  |  |  |
| **2.** |  |  |  |  |
| **3.** |  |  |  |  |

**כל הרשומים מעלה יכונו להלן: "הצדדים"**

## הואיל: והצדדים, מייסדים בזאת יזמות עסקית שתעסוק \_\_\_\_\_\_\_\_\_\_\_\_\_\_\_\_\_\_\_\_\_ על מנת לגרום למימוש הפוטנציאל הגלום ביזמות זו ולהשיא את רווחי הצדדים והכל כמפורט בתנאי הסכם זה (מכאן והלאה: "היזמות");

**והואיל:** ולצורך הקמת היזמות העסקית ייסדו הצדדים בסמוך לחתימה על הסכם זה חברה מוגבלת במניות להלן: "**החברה**"; עותק מתקנון החברה וממסמכי היסוד מצורפים כנספחים להסכם זה ומהווים חלק בלתי נפרד ממנו;

**והואיל:** והצדדים מעוניינים לשתף פעולה על-מנת להשיא את רווחי החברה;

**והואיל:** והצדדים סיכמו ביניהם במסגרת הסכם זה את כל התנאים, על פיהם ובמסגרתם ישתפו פעולה כבעלי מניות בחברה;

**והואיל:** והצדדים מעוניינים להעלות את כל שהוסכם ביניהם, בקשר לאמור לעיל, על הכתב;

**לפיכך הוסכם והותנה בין הצדדים כדלקמן:**

# מבוא, כותרות והגדרות

## המבוא, הנספחים וההתחייבויות בהסכם זה מהווים חלק בלתי נפרד הימנו, ועל בסיסם נחתם הסכם זה.

## כותרת הסכם זה וכותרות הסעיפים בהסכם זה ניתנות לשם נוחות הניווט בלבד, ואין לתת להן משמעות פרשנית מילולית כלשהי.

# תוכן העניינים:

[מבוא, כותרות והגדרות 1](#_Toc474072138)

[תוכן העניינים: 2](#_Toc474072139)

[מטרת ההסכם וחזון החברה 2](#_Toc474072140)

[החברה 3](#_Toc474072141)

[ניהול עסקים 3](#_Toc474072142)

[**פעולות בעלי המניות והחברה** 4](#_Toc474072143)

[**חשבון הבנק וזכויות חתימה בחברה** 8](#_Toc474072144)

[**הדירקטוריון בחברה** 9](#_Toc474072145)

[**קבלת החלטות הדורשות רוב מיוחד** 10](#_Toc474072146)

[**מדיניות חלוקת דיבידנד בחברה** 11](#_Toc474072147)

[**הצהרות והתחייבויות \_\_\_\_\_\_\_\_** 11](#_Toc474072148)

[**התחייבויות \_\_\_\_\_** 11](#_Toc474072149)

[**התחייבויות \_\_\_\_\_\_** 11](#_Toc474072150)

[**פעילות הצדדים והחברה** 11](#_Toc474072151)

[**מימון נוסף של פעילות החברה** 12](#_Toc474072152)

[**העמדת ידע לרשות החברה** 13](#_Toc474072153)

[**פירוק החברה ו/או היזמות העסקית** 13](#_Toc474072154)

[**סודיות ואי תחרות** 14](#_Toc474072155)

[**יישוב חילוקי דעות** 14](#_Toc474072156)

[**תוקף ההסכם** 15](#_Toc474072157)

[**יחוד ההסכם** 15](#_Toc474072158)

[**כתובת הצדדים** 15](#_Toc474072159)

# **מטרת ההסכם וחזון החברה**

## הצדדים מסכימים בזה לפעול במשותף, כבעלי מניות בחברה, לצורך הגשמת מטרות החברה, בהיקף נרחב ככל שניתן לשם הפקת רווח כספי בתחומי היזמות ו/או בכל תחום משותף מוסכם אחר, והכל בכפוף לתנאי הסכם זה.

## להקים ולפתח חברה מובילה בתחומה.

# **החברה**

## החברה תיפתח בסמוך לחתימה על הסכם זה בשם: "\_\_\_\_\_\_\_\_\_" או בכל שם אחר שיאושר על-ידי רשם החברות. הון המניות הרשום שלה יהיה 1,010 ש"ח (אלף ועשרה שקלים חדשים) המחולק ל-100,000 מניות רגילות בנות 0.01 ש"ח ערך נקוב כל אחת וכן 1,000 מניות הנהלה בנות 0.01 ש"ח ערך נקוב כל אחת.

## להלן חלוקת המניות בהתאם להקצאת המניות הראשונה, לצד שיעור האחזקה בחברה כפי שהיא משתקפת לאחר ההקצאה הראשונה:

## שם מניות רגילות שיעור החזקה מניות הנהלה שיעור החזקה

## \_\_\_ 3,333 מניות 33.333% 10 מניות 33.333%

## \_\_\_ 3,333 מניות 33.333% 10 מניות 33.333%

## \_\_\_ 3,333 מניות 33.333% 10 מניות 33.333%

## סה"כ 9,999 מניות 30 מניות

## שיעור האחזקה בחברה, כפי שמשתקפת בכל מועד נתון, מהווה את שיעור השתתפות בעל המניה בחברה בזכויות שצמודות למניה שהוא מחזיק באותו מועד.

## המניות הרגילות: מקנות למחזיק בהן זכויות כמפורט בתקנון החברה וכפי שתקנון זה יתוקן מעת לעת (להלן: "תקנון החברה"), לקבלת דיבידנד אם וכאשר יחולק ו/או את הזכות לקבלת נכסים בעקבות פירוק החברה וזכויות אלה בלבד, והכל באופן יחסי לסכום הנקוב הנפרע של המניות או הנחשב כנפרע עליהן ובלי להתחשב בכל פרמיה ששולמה עבורן. אין במניות הרגילות כדי להקנות זכויות השמורות לבעלי מניות הנהלה.

## מניות ההנהלה: מקנות למחזיק בהן ורק לו את הזכות למנות דירקטורים בחברה ולהצביע באסיפות הכלליות של החברה. אין במניות הנהלה כדי להקנות זכויות השמורות לבעלי מניות רגילות.

## החלטות באסיפה הכללית יתקבלו על ידי רוב הגבוה מ-50% מהאחוזים של המחזיקים במניות החברה, למעט החלטות בהן דרוש רוב גבוה יותר בהתאם לחוק החברות ו/או בהתאם לתקנון החברה. בנוסף, האסיפה הכללית יכולה לקבוע בהצבעה פה-אחד כי דרוש רוב גבוה מ-50% בהחלטות מסוימות.

# **ניהול עסקים**

## החברה רשאית לעסוק בכל עיסוק חוקי לצורך הוצאה לפועל של היזמות, בכל ענף או סוג עסקים, וכן רשאית היא להימנע מעסקים אלה, בין שהחלה לעסוק למעשה באותו ענף או סוג של עסקים ובין אם לאו.

## כמו כן רשאית החברה לתרום סכום סביר למטרה ראויה, אף אם התרומה אינה במסגרת שיקולים עסקיים, כל זאת לפי שיקול דעתו של הדירקטוריון וכפי שיראה לנכון מעת לעת.

# **המשרד**

## משרדה הרשום של החברה יהיה באותו מקום אשר ייקבע מפעם לפעם על-ידי הדירקטוריון.

# **פעולות בעלי המניות והחברה**

## בעלי המניות בחברה מתחייבים זה כלפי זה לפעול בהגינות, בתום לב ובנאמנות לקידום עסקי החברה ופעילותה, בהיקף רחב ככל הניתן.

# **זכות הצעה ראשונה וזכות סירוב ראשונה (Right of First Refusal)**

## מוסכם בזה, כי כל העברה של מניות על ידי בעל מניות בחברה (מכל סוג של מניות) תהיה כפופה לזכות סירוב ראשונה של בעלי המניות האחרים לרכישת מניותיו של המעביר, כמפורט להלן:

## רצה בעל מניות להעביר ו/או למכור את מניותיו בחברה, כולן או חלקן, (להלן - "המוכר") לבעל מניות אחר ו/או לצד שלישי קונה בשוק חופשי ובתום לב (להלן - "הצד השלישי"), יפנה המוכר תחילה, טרם פנייתו לצד שלישי, לבעלי המניות האחרים בחברה (להלן - "הניצע"), ויציע להם לרכוש את מניותיו באותם תנאים לרבות אותה התמורה שנקבעה על ידו כשההצעה למוכר תהיה בכתב, תכלול הצהרה של המוכר בדבר כוונתו למכור את המניות, תפרט את זהות הצד השלישי, את תנאי הצעתו, המחיר המוצע עבור המניות ואופן התשלום, ותצורף אליה הצעה בכתב חתומה על ידי הצד השלישי לרכוש את המניות המוצעות בתנאים המוצעים על ידו. בתוך 14 יום ממועד פניית המוכר לניצע כאמור, יודיע הניצע למוכר בכתב אם ברצונו לרכוש את כל מניותיו בתנאים שנקבעו בהצעתו. ניתנה הודעה על ידי הניצע כי ברצונו לרכוש את המניות המוצעות (כולן אך לא חלקן), תושלם מכירתן והעברתן לניצע בתוך 14 יום ממועד הודעת הניצע ובכלל זה תשלום מלוא התמורה למוכר בגין המניות כנגד רישומן והעברתן של המניות לבעלות הניצע.

## הודיע הניצע למוכר כי אין ברצונו לרכוש את המניות או לא ניתנה על ידו הודעה כמפורט בס"ק (א) זה במהלך 14 הימים הנ"ל או שניתנה הודעה בחלוף 14 הימים הנ"ל, יהיה רשאי המוכר לפנות לצד השלישי למכור את מניותיו לצד השלישי שצויין בהודעתו בלבד ובאותם תנאים שהציע לניצע, ובלבד שישלים את הממכר תוך 60 ימים. לאחר 60 ימים המוכר יוכל להעביר את מניותיו רק אם קיים את זכות הסירוב הראשונה מההתחלה.

## האמור לעיל, לא יחול על העברת מניות על-ידי בעל המניות לחברה שבשליטת בעל המניות (להלן - "העברה פנימית") ובחזרה, או על העברת מניות בנאמנות מליאן לנאמן מטעמה וחזרה. כל מייסד יהא רשאי לממש את זכות הסירוב הראשונה כמפורט בסעיף 12.2 לעיל, בעצמו או באמצעות חברה המצויה בבעלותו או בשליטתו.

## בכל מקרה של העברת ו/או מכירת מניות לצד שלישי, לרבות העברה פנימית, תהיה ההעברה מותנית בקבלת הסכמתו בכתב של הצד השלישי לקבל על עצמו את כל הוראות הסכם זה, כאילו היה צד לו מלכתחילה.

# **זכות מצרנות**

## בכל הקצאת מניות עתידית של החברה תינתן לכל בעלי המניות בחברה, זכות, באופן יחסי לשיעור אחזקותיו בחברה באותה עת (פרו- רטה), לרכוש מאת החברה באותם תנאים, מניות בהקצאה כאמור, באופן ובתנאים כמפורט בתקנון החברה.

# **הצטרפות במכירת מניות (Co-Sale)**

## מבלי לגרוע מהוראות הסכם זה, בכל מקרה בו ירצה מייסד המחזיק למעלה מ- 50% מהון המניות המונפק של החברה למכור את מניותיהם בחברה לצד שלישי (להלן "המייסד המוכר" ו"המכירה הנוכחית" בהתאמה), תהייה כל מכירה נוכחית כאמור, מותנית במתן זכות הצטרפות (CO SALE) למייסד האחר ועל מכירת המניות כאמור תחולנה ההוראות הבאות:

## ביקש המייסד המוכר למכור, לכל צד שלישי שהוא, את מניותיו בחברה, כולן או חלקן וכמות המניות המוצעות לצד השלישי מהווה למעלה מחמישים אחוזים (50%) מהון המניות המונפק של החברה, ימסור בעל המניות למייסד האחר הודעה בכתב המפרטת את כמות המניות אותה הוא מתכוון למכור (להלן: "המניות הנמכרות"), את זהות רוכש המניות (להלן: "הרוכש") ואת תנאי המכר המוצעים על-ידיו (להלן בסעיף זה: "הודעת המייסד המוכר").

## לפני שיהיה המייסד המוכר זכאי לבצע את המכירה של המניות הנמכרות, כולה או בחלקה, יהא המייסד האחר זכאי להשתתף במכירה ולמכור את כל מניות החברה המוחזקות בידיו.

## הודעה בדבר רצונו של המייסד האחר להשתתף במכירה הנוכחית, תימסר למייסד המוכר בתוך 15 יום מיום קבלת הודעת המייסד המוכר. מסר המייסד האחר למייסד המוכר הודעה בדבר רצונו להצטרף למכירה, יגרום המייסד המוכר להכללת מניותיו של המייסד האחר, כולם או חלקן במכירה, כמפורט לעיל. לא הצליח המייסד המוכר לגרום להכללת המייסד האחר המבקש להצטרף במכירה הנוכחית, לא יהיה המייסד המוכר רשאי למכור את המניות הנמכרות.

# **BRING ALONG**

## בהנפקה ציבורית או בכל מקרה בו רוב בעלי מניות ההנהלה בחברה קיבלו הצעה בכתב למכור את כל המניות שלהם לצד שלישי, ומכירה זו תלויה במכירת כל שאר המניות של החברה גם כן, כל שאר בעלי המניות בחברה חייבים למכור את המניות שלהם באותו מעמד לאותו צד שלישי, באותם התנאים של מקבלי ההצעה עם הצדדים השלישיים, ולשתף פעולה כאמור.

## בכל מקרה בו רוב בעלי מניות ההנהלה בחברה קיבלו הצעה בכתב למכור לפחות 90% מכל סוגי המניות המונפקות בחברה ללא קשר לזהות הבעלים של אותן מניות, כל שאר בעלי המניות הרגילות בחברה יהיו חייבים למכור את המניות שלהם באותו מעמד, לאותו צד שלישי, באותו יחס ובאותם התנאים של מקבלי ההצעה עם הצדדים השלישיים, וזאת תוך 7 ימים מהרגע שקיבלו הודעה על כך, ובעלי מניות ההנהלה יאפשרו זאת, מתוך חלקם במכירה.

# **זכות קדימה בהקצאת מניות נוספות בחברה (Pre-Emptive rights):**

## למעט תכנית להקצאת מניות או אופציות למניות לעובדי החברה, ליועצים לחברה ולנושאי משרה בחברה, אזי כל הקצאת מניות ואופציות למניות בחברה תיעשה בהתאם להוראות שלהלן:

## כל הנפקה של מניות ו/או אופציות למניות (להלן: ''המניות'') ע''י החברה תוצע תחילה לכל בעלי מניותיה באופן שלכל בעל מניות רגילות יוצע חלק יחסי מכלל המניות המוצעות להנפקה בהתאם לשיעור חלקו בהון המניות המונפק של החברה לפני אותה הנפקה ובתנאים מקבילים לפי בסיס אחיד לכולם. לצורך זה תשלח החברה לכל בעל מניות רגילות הצעה בכתב אשר תפרט את מספר המניות המוצעות לו, את הסכום שיש לשלם לחברה עבור כל אחת מהן, את מועד תשלומו ואת התנאים האחרים, אם יהיו כאלה, בהם תוצענה המניות (להלן: ''הודעת ההקצאה'').

## כל בעל מניות רגילות יוכל לרכוש את כל המניות המוצעות לו כאמור, או חלק מהן, לפי רצונו, ובלבד שימסור לחברה תוך 5 ימי עסקים מיום שיקבל את ההצעה הנ''ל הודעה בכתב על מספר המניות שהוא מסכים לרכוש במסגרת ההצעה (להלן: ''אישור רכישה''). בהודעתו זו יוכל בעל המניות הרגילות לציין את מספר המניות הנוספות שהוא מסכים לרכוש מתוך המניות המוצעות לבעלי המניות האחרים, שלגביהן לא תקבל החברה תוך הזמן הנ''ל אישור רכישה מאת מי מבעלי המניות הרגילות האחרים.

## אם סך כל מניות החברה שיתקבלו לגביהן אישורי רכישה יפחת מהמספר הכולל של המניות המוצעות, תהיה החברה רשאית להקצות את כולן (אך לא את חלקן) לצד שלישי המבקש לרכוש את המניות בתנאים לא פחות טובים לחברה מאלה המפורטים בהודעת ההקצאה, ובלבד שההקצאה תבוצע בפעם אחת ולא יאוחר מאשר תוך 60 ימים לאחר המועד האחרון למסירת אישורי הרכישה.

# **חשבון הבנק וזכויות חתימה בחברה**

## החברה תפתח חשבון בנק לצורך הניהול הפיננסי שלה (להלן: "חשבון החברה"). כל תקבול ו/או זכות בקשר עם פעילות החברה תופקד ו/או תנוהל דרך חשבון החברה.

## כל צד יהיה זכאי לצפות בנתוני חשבון החברה בכל עת ובכל דרך שייבחר ושמתאפשרת מבחינת הבנק.

## מורשי החתימה בפעילויות החברה יהיו כדלקמן: \_\_\_\_\_\_\_\_\_\_ בלבד. רק חתימה של 2 מורשי החתימה הנ"ל זה בצירוף חותמת החברה (או שמה המודפס) יחייבו את החברה לכל דבר ועניין.

## על-אף האמור לעיל, למנכ"ל החברה תהיה זכות לחייב את החברה בחתימתו בלבד בצירוף שם החברה (או שמה המודפס) בהתחייבויות ובתשלומים שסכומם הינו עד \_\_\_\_\_\_\_\_\_\_\_\_\_\_\_ ש"ח במעמד יצירת החיוב.

## אף צד לא יחייב את החברה בכל חוב ו/או התחייבות שלא בעקבות החלטה כדין יחד עם הרכב חתימות מחייב כאמור לעיל.

## החברה תערוך ותחתום פרוטוקולים מתאימים שישקפו את פתיחת חשבון הבנק וזכויות החתימה.

# **הדירקטוריון בחברה**

## כל אחד מהמייסדים יתמנה לדירקטור בחברה או יוכל למנות דירקטור אחד מטעמו.

## מתוך כך, כל עוד לא הוחלט אחרת על ידי הדירקטוריון, מספר הדירקטורים בחברה יהיה 3 בלבד.

## לכל דירקטור יהיה כח הצבעה בהתאם למספר המניות של בעל המניותשמינה אותו.

## בכפוף להוראות החוק, דירקטור יהיה רשאי למנות בכתב, בכל עת, כל אדם, לרבות דירקטור אחר, לפעול כבא כוחו בכל ישיבה או ישיבות של הדירקטורים, אשר בה לא יהיה נוכח אותו דירקטור, ובלבד שנתקבל אישור מטעם מי שמינה את הדירקטור מיפה הכח, מראש ובכתב עוד טרם האסיפה, הן להצבעה באמצעות יפויי כח והן לזהות מיופה הכח. כל אדם שמונה כאמור, יהיה זכאי להפעיל את מלוא הכוחות והסמכויות המוקנות לדירקטור שמינה אותו, ויהיה כפוף לכל החובות המוטלות על אותו דירקטור.

## הדירקטורים יכולים להסדיר בעצמם את כינוס ישיבותיהם לשם הנהלת העסקים של החברה ויכולים הם לדחות את ישיבותיהם ולסדרן באופן אחר, כפי שימצאו למתאים. הדירקטוריון רשאי לדון בכל עניין דחוף, גם אם עניין זה לא צוין בסדר היום של האסיפה, או אם לא הופץ סדר היום לדירקטורים, הדירקטוריון יכול למנות את אחד הדירקטורים להיות יושב ראש הדירקטוריון לשם ניהול הישיבה.

## המניין החוקי הנחוץ לשם ניהול ישיבת הדירקטוריון יוכל להיקבע ע"י הדירקטורים, ואם לא נקבע כך יהיה המניין החוקי שניים, כל עוד מספר הדירקטורים עולה על אחד. במקרה שבתוך חצי שעה מהמועד שנקבע לישיבת דירקטוריון לא יהיה נוכח מנין חוקי, אזי תידחה הישיבה כאמור לאותו היום בשבוע הבא באותה השעה ובאותו המקום, ובמקרה שהיום כאמור אינו יום עסקים אזי תתקיים הישיבה ביום העסקים הראשון שלאחר היום כאמור (להלן: ''ישיבה נדחית''). בישיבה נדחית כל קוורום יהיה חוקי.

## אם נתפנה מקום בדירקטוריון רשאים הדירקטורים בכל זאת לפעול.

## דירקטורים יכולים להשתתף בישיבת דירקטוריון בדרך של שיחת ועידה טלפונית, באמצעות וידאו או בכל אמצעי תקשורת אחר, המוסכמת על כל הדירקטורים המשתתפים בקוורום חוקי. דירקטורים המשתתפים בישיבה באמצעות אמצעי תקשורת כאמור ייחשבו נוכחים בישיבה לכל דבר ועניין. לחליפין יוכלו הדירקטורים להחליט על כל דרך אחרת לניהול הישיבה ו/או להצבעה בה, ובלבד שניתנה הסכמה לכך פה אחד.

# **קבלת החלטות הדורשות רוב מיוחד**

## על-אף האמור בתקנון החברה ובהסכם זה, מובהר כי ההחלטות הבאות לא יוכלו להתקבל אלא ברוב מיוחד של לפחות שבעים וחמישה (75%) מדירקטורים שנוכחים בישיבה (אם ההחלטה מתקבלת בדירקטוריון החברה) או ברוב (בדירקטוריון או באסיפה הכללית) של דירקטורים או בעלי מניות (לפי העניין) המייצגים לפחות שבעים וחמישה אחוזים (75%) אחוזים מהון מניות ההנהלה המונפק של החברה:

1. **הקצאת מניות או התחייבות להקצות מניות נוספות בחברה, לרבות מניות הטבה ו/או אופציות לקבלת מניות בחברה או שטרי הון ו/או ניירות ערך המירים אחרים.**
2. **הכנסת בעל/י מניות נוסף/ים לחברה.**
3. **שינוי באופי העסקים של החברה ו/או במטרותיה.**
4. **שינוי מסמכי ההתאגדות של החברה, לרבות שינוי צורת ההתאגדות.**
5. **מתן או נטילה של הלוואות ו/או ערבויות ו/או שעבודים.**
6. **מכירת חלק מהותי מנכסי החברה. חלק מהותי משמעו יותר מ-25% בפעם אחת או במצטבר או במספר פעמים.**
7. **התקשרות למתן שירותים לצד שלישי החורגת ממהלך העסקים הרגיל של החברה.**
8. **קביעת שכר לצדדים להסכם זה.**
9. **כל חריגה מהוראות הסכם זה.**
10. **הפסקת פעילותה העסקית של החברה וכן פירוק החברה מרצון.**
11. **חלוקת דיבידנד לבעלי מניות החברה וחלוקת הכנסות ורווחים בחברה, לבעלי המניות.**
12. **כל החלטה בדבר קביעת ו/או שינוי זכויות החתימה בחברה.**
13. **כל החלטה הנוגעת למועדי התשלום להחזרת הלוואות הבעלים.**

# **מדיניות חלוקת דיבידנד בחברה**

## בכפוף להוראות הדין, המייסדים יבצעו חלוקה מותרת של דיביבנד לבעלי המניות בחברה על פי הוראות חוק החברות התשנ"ט – 1999 ברוב רגיל של דירקטוריון החברה. כל עוד לא הוחלט אחרת, תחלק החברה לפחות 50% מרווחיה כדיבידנד לבעלי המניות של החברה, וזאת רק לאחר סיום תשלומי המחיה לליאן ולאחר החזר מלא של הלוואות הבעלים ותשלומי ליאור וההפרשות לפק"מ/חסכון.

# **הצהרות והתחייבויות \_\_\_\_\_\_\_\_**

## \_\_\_\_ יכהן כמנכ"ל החברה, כל עוד הוא רוצה בכך או כל עוד לא הוחלט אחרת בדירקטוריון החברה.

## הזרמות: \_\_\_\_\_\_\_\_\_\_\_\_\_\_\_\_\_

## התחייבויות: \_\_\_\_\_\_\_\_\_\_\_\_\_\_

# **התחייבויות \_\_\_\_\_**

## \_\_\_\_ יכהן כ\_\_\_\_\_\_\_\_\_\_\_\_\_\_\_ כל עוד הוא רוצה בכך או כל עוד לא הוחלט אחרת בדירקטוריון החברה.

## הזרמות: \_\_\_\_\_\_\_\_\_\_\_\_\_

## התחייבויות: \_\_\_\_\_\_\_\_\_\_\_\_\_\_

# **התחייבויות \_\_\_\_\_\_**

## \_\_\_ יכהן כ\_\_\_\_\_\_\_\_\_\_\_\_\_\_\_\_\_\_ כל עוד הוא רוצה בכך או כל עוד לא הוחלט אחרת בדירקטוריון החברה.

## הזרמות: \_\_\_\_\_\_\_\_\_\_\_\_\_

## התחייבויות: \_\_\_\_\_\_\_\_\_\_\_\_\_\_

# **פעילות הצדדים והחברה**

## הצדדים מתחייבים זה כלפי זה לפעול בתום לב ובנאמנות לקידום עסקי החברה ופעילותה, בהיקף רחב ככל הניתן.

## אין בהסכם זה כדי להחיל על מי מהצדדים ו/או על החברה התחייבויות ו/ חובות או קודמים הקשורים עם הצד האחר.

## לא יבצע צד דבר שיפגע ו/או עשוי לפגוע בחברה ו/או במוניטין שלה.

## בכל מקרה של העברת מניות בהתאם לתקנון החברה, הצד המעביר את המניות מתחייב כי הצד המקבל את המניות יקבל את הוראות הסכם זה ויכנס בנעלי מעביר המניות בהתאם להתחייבויות מעביר המניות על פי הסכם זה, ובלבד שנתקבל בידי יתר השותפים כתב התחייבות מתאים בכתב של הצד מקבל המניות כלפי יתר בעלי המניות.

## אף צד לא יתחייב בשם החברה ו/או ייקח התחייבויות בשם החברה, שאינן מתוך החלטה כדין.

## כל תקבול שיצמח מפעולות החברה יהיה שייך לחברה בלבד ויופקד אך ורק בחשבוןהחברה.

## לא יהיו יחסי עובד מעביד בין הצדדים לבין עצמם, למעט יחסי עובד מעביד בין מי שרשום באופן ספציפי בהסכם זה ובין החברה בלבד. כל תשלום של שכר למי מהשותפים מעבר לאמור בהסכם זה כפוף להחלטה של הדירקטוריון.

# **מימון נוסף של פעילות החברה**

## מעבר לאמור בהסכם זה, השקעות הצדדים בחברה, תהיינה בהתאם לחלקיהם.

## באם תידרש החברה למימון נוסף לצורך פעילותה, מתחייבים הצדדים להעמיד לרשות החברה, בכל עת שהיא תיזקק לכך, את מלוא הסכומים שהיא תיזקק להם באותה עת; כל אחד באופן יחסי לשיעור אחזקותיו בהון המניות הרגילות המונפק של החברה. מוסכם כי כל החלטות החברה בדבר מימון נוסף, כאמור בסעיף זה, יתקבלו רק בהחלטה משותפת של כל הצדדים.

## באם בעקבות החלטה משותפת של הצדדים כאמור לעיל בדבר מימון נוסף, מי מהצדדים לא יוכל או לא יהיה מוכן להעמיד לחברה את חלקו בסכום הנדרש לה (להלן: "הצד המסרב") והצד השני יהיה מוכן להעמיד לרשות החברה במקום הצד המסרב את הסכום שהיה אמור להיות מועמד לטובתה על-ידי הצד המסרב (להלן: "הצד המקיים"), הרי שמוסכם על הצדדים כי במקרה כזה ידולל שעור אחזקתו של הצד המסרב באחזקת המניות הרגילות בחברה, וזאת באמצעות הקצאת מניות רגילות בשיעור המתאים לצד המקיים; שעור הדילול יערך על בסיס ערך חברה שיקבע לצורך כך על פי בקשת מי מהצדדים, ובאין הסכמה על ידי בורר דן יחיד ממחוז תל אביב והמרכז, שיתמנה על ידי ראש לשכת עורכי הדין (בס"ק זה: הבורר לא יידרש לדיני הראיות אך יידרש לנמק את החלטתו. חתימת הצדדים על הסכם זה כמוהו כחתימה על שטר בוררות), וזאת על פי בסיס מנגנון דילול כדלקמן: לצד המקיים תוקצנה מניות רגילות בשיעור שהינו ביחס להון המניות המונפק של החברה, ביחס שבין הסכום שהעמיד הצד המקיים לרשות החברה במקום הצד המסרב – לבין ערך החברה, כפי שנקבע כאמור לעיל (לפני ההשקעה).

# **העמדת ידע לרשות החברה**

## הצדדים מתחייבים להעמיד לרשות החברה ללא תמורה את כל הידע שצברו בקשר עם פעולות החברה לטובת החברה.

## כל הקניין הרוחני בקשר עם היזמות ו/או פיתוחים שלה ו/או נגזרות שלה, הינן של החברה בלבד והצדדים ממחים לחברה באופן בלתי חוזר כל זכות בקשר אליה.

## לוגו (סמליל), סימנים מסחריים, מותגים, שם המתחם (דומיין), אתר האינטרנט, זכויות היוצרים, דרכי עבודה, שיטות עבודה, עיצוב, קוד מקור, וכל פיתוח מכל סוג שהוא, יהיו שייכים לחברה בלבד.

# **פירוק החברה ו/או היזמות העסקית**

## כל צד שמחזיק יותר מ-20% ממניות ההנהלה בחברה יוכל להגיש בקשה לפירוק החברה בהודעה מראש ובכתב בת 14 ימים.

## בכל מקרה של פירוק, הצדדים יחליטו יחדיו על שווי החברה ועל ההתחייבויות והחובות שלה, ובמידה ולא תהיה הסכמה, יעבירו את המחלוקת לבורר יחיד המוסכם על כל הצדדים, ובאין בורר מוסכם, יתמנה בורר על ידי ראש לשכת עורכי הדין, שימנה עו"ד ממחוז תל אביב והמרכז כבורר דן יחיד. הבורר לא יידרש לדין המהותי אולם יידרש לנמק את החלטתו וקביעתו.

## במקרה של פירוק, לצדדים שלא הודיעו על פירוק תהיה זכות ראשונים ברכישת המניות של הצד השני שהודיע על פירוק, ובניכוי התחייבויות ו/או חובות יחסיים של הצד שיוצא ו/או פורש מהחברה, ובאין הסכמה יפעלו הצדדים בהתאם למנגנון שמתואר בסעיף הקודם.

## צד שמחזיק פחות מ-20% ממניות ההנהלה לא יוכל להגיש בקשה לפירוק החברה אלא רק להעברת מניותיו ללא תמורה ו/או למכירת מניותיו. לא הסכימו הצדדים על שווי המניות של הצד המעביר, יקבע זאת בורר באותו אופן של פרק זה. סירבו כל יתר הצדדים לרכוש את המניות בהתאם לשווי המוסכם או לשווי שקבע הבורר, יוכל הצד המעביר להגיש בקשה לפירוק החברה תוך 14 ימים, ובמקרה זה קביעותיו של "מחיר למניה" – משמע הסכום הכולל שהציע המציע לרכוש את כל מניותיו של הניצע הבורר לעניין שווי של מניות ו/או החברה יחייבו את הצדדים גם לעניין פירוק החברה.

## עזיבה: \_\_\_\_\_\_\_\_\_\_\_\_\_\_\_\_\_

## במב"י: למרות האמור בסכם זה, וכהוראה שגוברת על כל הוראה אחרת, מוסכם כי כל בעל מניות (להלן בסעיף זה: "המציע") רשאי להציע לכל בעל מניות אחר (להלן בסעיף זה: "הניצע"), בכתב, לרכוש את כל מניותיו של בעל הניצע בסכום סופי שיפורט בהצעה, כאשר הניצע יכול להסכים או לסרב או להתעלם מההצעה תוך 14 ימים ממועד קבלתה. אם הניצע האחר סירב או התעלם מההצעה אותו ניצע יאלץ לרכוש את מלוא חלקו של המציע, באותם תנאי עסקה ובכלל זה באותו מחיר למניה שהוצע לו.

## בחלוקת מספר המניות של הניצע.

## נרכשו מניות באמצעות סעיף במב"י – יגרום הדבר, בנוסף, להתפטרות על-אתר מהדירקטוריון של הצד שמכר את המניות, ואין הבדל אם הצד שמכר את המניות כתוצאה מהליך הבמב"י הוא הצד המציע או הצד הניצע.

# **סודיות ואי תחרות**

## הצדדים מתחייבים לשמור בסודיות מוחלטת כל פרט סודי בקשר עם החברה ועסקיה, כל ידיעה או מסמך או חפץ או כל דבר אחר שלפי טיבם אינם נחלת הכלל או שלא פורסמו ברבים כדין ולא לעשות בהם כל שימוש, אלא במסגרת עסקי החברה וטובתה והכל בכפוף להסכם זה. התחייבות זו תהיה ללא הגבלה בזמן ותהיה תקפה כל עוד אותו פרט סודי לא הפך לנחלת הכלל שלא עקב מעשה ו/או מחדל של הצד שמגלה.

## כל צד מתחייב שלא להעמיד עצמו במצב של ניגוד אינטרסים, בפועל או בפוטנציה, עם החברה ועסקיה ולהודיע לצדדים, ללא שיהוי, על כל מצב כזה או צפי של כניסה למצב כזה.

## אף צד לא יתחרה בעסקי החברה כל זמן שהוא בעל מניות הנהלה ו/או בעל תפקיד בחברה.

# **יישוב חילוקי דעות**

## בכל מקרה של מחלוקת הקשורה עם הסכם זה, פירושו או תנאיו, הצדדים יעבירו את המחלוקת לבורר יחיד המוסכם על כל הצדדים, ובאין בורר מוסכם, יתמנה בורר על ידי ראש לשכת עורכי הדין, שימנה עו"ד ממחוז תל אביב והמרכז כבורר דן יחיד.

## הבורר לא יידרש לדיני הראיות אך יידרש לדין המהותי ולנמק את החלטתו.

## חתימת הצדדים על הסכם זה כמוהו כחתימה על שטר בוררות.

## בכל סעיף בהסכם זה בו קיימת הפנייה לבוררות, על הבורר להיות בעל ניסיון מקצועי של 10 שנים לפחות בתחום היזמות העסקית, אלא אם הסכימו הצדדים במשותף אחרת.

# **תוקף ההסכם**

## כל שנוי בהסכם זה, יעשה בכתב בלבד וייחתם על ידי כל הצדדים להסכם אחרת לא יהיה לו תוקף כלשהו.

## לא השתמש ו/או השתהה צד להסכם זה מלהשתמש בזכות מהזכויות המוקנות לו על פיו, לא יראה הדבר כויתור על זכות מזכויותיו.

# **יחוד ההסכם**

## הסכם זה ממצה את כל המוסכם בין הצדדים בקשר לעניינים הנדונים בו, וכל הקשור בהם, ועם חתימתו בטלים ומבוטלים כל מסמכים, הסכמות, הבטחות, מצגים וכיוצא בזה שנעשו או הוחלפו בין הצדדים, לעניין הסכם זה, טרם חתימתו.

## הצדדים מאשרים כי לא הוצגו בפניהם מצגים ו/או התחייבויות להצלחה, והסיכונים במיזמים מסוג אלה ידועים להם, ומתוך כך לא תשמע טענה כנגד מי מהצדדים שהיא תוצאה של אי-הצלחה, כל עוד מי שכלפיו מועלית הטענה פעל בתום לב ובהתאם להסכם זה.

# **כתובת הצדדים**

## כתובות הצדדים לצורך כל עניין הקשור הסכם זה תהיינה כאמור בכותרתו, וכל הודעה שתישלח על ידי צד למשנהו על פי כתובתו הנ"ל, תחשב כאילו נמסרה ליעדה תוך 4 ימי עסקים בדואר, ממועד המסירה למשלוח בדואר רשום בישראל, ללא תקופת שביתה בדואר, ואם נמסרה באופן ידני – ביום המסירה בפועל. שינה צד כתובת, יודיע על כך מיידית לשאר הצדדים כקבוע בסעיף זה.

**ולראיה באו הצדדים על החתום \_\_\_\_\_\_\_\_\_\_\_\_\_:**

|  |  |  |  |  |
| --- | --- | --- | --- | --- |
| **מס"ד** | **שם** | **ת.ז/ח.פ** | **כתבות** | **חתימה** |
| **1.** |  |  |  |  |
| **2.** |  |  |  |  |
| **3.** |  |  |  |  |